Source: https://ro.scribd.com/document/338568436/Hot%C4%83rire-Explicativ%C4%83-CSJ-Dreptul-de-Autor-%C8%98i-Drepturile-Conexe
Timestamp: 2020-08-04 18:31:39+00:00

Document:
Hotărîre Explicativă CSJ - Dreptul de Autor Și Drepturile Conexe
mhvjkhvkjhv
salvareSalvați Hotărîre Explicativă CSJ - Dreptul de Autor Și Dre... pentru mai târziu
Tendinte de Perfectionare a Motivatiei Personalului in Contextul Asocierii Republicii Moldova La Uniunea Europeana
Tema 6 (S 1-3)
Sinteza Propunerilor Şi Obiecţiilor Cod de Executare 07
anexa3.1_114
anexa_5_123
an.3_286 (1).doc
statutul-UNEJ.docx
an.3_1004
AP Anx3 2010-8417 Romania
nomenclator_160
ANSA_BPM (2)
Catalogul Documentelor Normative in Constructii 2017 Editia I
ctrl-ofic-669-din-2009.16-17
Dissertatsiya MN Titova Na Pechat
Tema-56.pdf
Plenul Curţii Supreme de Justiţie a Republicii Moldova
Cu privire la aplicarea unor prevederi ale legislaţiei privind dreptul de autor şi drepturile conexe În scopul aplicării uniforme de către instanţele judecătoreşti a normelor juridice ce vizează tematica abordată, în temeiul art.2 lit. d), art. 16 lit. c) din Legea cu privire la Curtea Supremă de Justiţie nr. 789-XIII din 1996, art. 17 CPC, Plenul Curţii Supreme de Justiţie a Republicii Moldova oferă următoarele explicaţii:
1. Dreptul de autor este un sistem de norme juridice ce protejează drepturile patrimoniale şi cele personale nepatrimoniale (morale) ale autorilor creaţiei intelectuale (literare, artistice şi ştiinţifice), care au fost exprimate într-o formă concretă, perceptibilă simţurilor omeneşti, indiferent dacă acestea au fost aduse la cunoştinţa publicului, precum şi drepturile conexe (drepturile interpreţilor, producătorilor de fonograme, producătorilor de videograme şi organizaţiilor de difuziune prin eter sau prin cablu).
Legislaţia pertinentă în domeniu 2. Hotărârea în cauză vizează aplicarea normelor juridice civile privind dreptul de autor, îndeosebi aplicarea Legii nr. 139 din 02.07.2010 privind dreptul de autor şi drepturile conexe. Se relevă faptul că legea menţionată este una complexă, interferând în sine atât norme materiale, cât şi norme de ordin procesual. Totodată, potrivit art.54 alin. (4) din aceasta, dispoziţiile procedurale prevăzute de prezenta lege se completează cu cele de drept comun. De rând cu normele CPC, dispoziţiile Legii nr. 139 /02.07.2010 vor fi aplicate în coroborare cu normele altor acte normative, ce au incidenţă cu tematica în cauză. Cadrul legislativ în materia dreptului de autor şi a drepturilor conexe se prezintă sub următorul aspect:
Legislaţia Republicii Moldova în domeniul dreptului de autor şi al drepturilor conexe:
- Constituţia Republicii Moldova din 29.07.1994 (art. 33 );
- Legea cu privire la Agenţia de Stat pentru Proprietatea
Intelectuală nr. 114 din 03.07.1014, Monitorul Oficial nr. 282-289/600 din
- Legea nr. 139 din 02.07.2010 privind dreptul de autor şi
drepturile conexe, Monitorul Oficial al Republicii Moldova nr. 191 – l93/630 din 01.10.2010;
- Codul civil nr. 1107-XV din 06.06.2002, Monitorul Oficial nr. 82-86/661 din 22.06.2002 (art. 8, 21, 301, 470, 925, 1607);
- Codul de procedură civilă nr. 225-XV din 30.05.2003,
republicat în Monitorul Oficial nr. 130-134/415 din 21.06.2013 (inclusiv art. 85, 127 1 -127 3 , 460);
- Codul vamal al Republicii Moldova nr. 1149-XIV din
20.07.2000, republicat în Monitorul Oficial, ediţie specială din 01.01.2007
(art. 1, cap. XII);
- Codul audiovizualului al Republicii Moldova nr. 260-XVI din
27.07.2006, Monitorul Oficial nr. 131-133/679 din 18.08.2006 (art. 18);
- Codul fiscal nr. 1163-XIII din 24.04.1997, republicat în
Monitorul Oficial, ediţie specială din 08.02.2007 (art. 20, 28, 71, 75, 90 1 );
- Legea nr. 1459-XV din 14.11.2002 cu privire la difuzarea
exemplarelor de opere şi fonograme, Monitorul Oficial al Republicii Moldova nr. 11-13/42 din 31.01.2003;
- Legea cu privire la activitatea arhitecturală nr. 1350-XIV din
02.11.2000, Monitorul Oficial nr. 21-24 din 27.02.2001 (Capitolul IV);
- Legea cu privire la publicitate nr. 1227-XIII din 27.06.1997,
Monitorul Oficial al Republicii Moldova nr. 67-68/555 din 16.10.1997
- Legea privind meşteşuguri artistice populare nr. 135-XV din
20.03.2003, Monitorul Oficial nr. 84-86/390 din 16.05.2003 (art. 5,13);
- Legea cu privire la teatre, circuri şi organizaţii concertistice nr. 1421-XV din 31.10.2002, Monitorul Oficial nr. 174-176/1331 din 20.12.2002 (art. 8);
- Legea cu privire la activitatea editorială nr. 939-XIV din
20.04.2000, Monitorul Oficial nr. 70-72/511 din 22.06.2000 (art.
6,8,9,11,14,15);
- Legea cu privire la oamenii de creaţie şi la uniunile de creaţie
nr. 21 din 01.03.2013, Monitorul Oficial nr. 64-68/201 din 29.03.2013;
- Legea presei nr. 243-XIII din 26.10.1994, Monitorul Oficial nr. 2/12 din 12.01.1995 (art. 16, 20, 26, 27);
- Legea cinematografiei nr. 116 din 03.07.2014, Monitorul
Oficial nr. 217-222/467 din 01.08.2014 (art. 2, 18);
- Legea cu privire la standardizare nr. 590-XIII din 22.09.1995,
republicată în Monitorul Oficial nr. 99-102/328 din 25.05.2012 (art. 11);
- Hotărârea Guvernului nr. 880 din 22.11.2012 cu privire la
Strategia naţională în domeniul proprietăţii intelectuale până în anul 2020, Monitorul Oficial nr. 245-247/951 din 30.11.2012;
- Hotărârea Guvernului nr. 489 din 29.03.2008 cu privire la
Comisia Naţională pentru Proprietatea Intelectuală, Monitorul Oficial al Republicii Moldova nr. 72-73/476 din 08.04.2008;
- Hotărârea Guvernului nr. 641 din 12.07.2001 despre tarifele
minime ale remuneraţiei de autor, Monitorul Oficial al Republicii Moldova nr. 81-83/682 din 20.07.2001;
- Hotărârea Guvernului nr. 774 din 13.08.1997 cu privire la
taxele pentru servicii cu semnificaţie juridică în domeniul protecţiei obiectelor proprietăţii intelectuale, Monitorul Oficial al Republicii Moldova nr. 57-58/625 din 04.09.1997 (Compartimentul VII);
- Hotărârea Guvernului nr. 1715 din 27.12.2002 cu privire la
perceperea taxei pentru asistenţa vamală în domeniul proprietăţii intelectuale, Monitorul Oficial al Republicii Moldova nr. 185-189/1863 din 13.12.2002;
- Regulamentul cu privire la înregistrarea obiectelor dreptului de
autor şi drepturilor conexe, aprobat prin Hotărârea Guvernului nr. 89 din
10.02.2012, Monitorul Oficial nr. 34-37/114 din 17.02.2012;
- Regulamentul cu privire la modul de producere, eliberare şi
aplicare a marcajelor de control pe exemplarele de opere şi fonograme şi Regulamentul cu privire la modul de înregistrare în Registrul de Stat al titularilor marcajelor de control, aprobat prin Hotărârea Guvernului nr. 744 din 20.06.2003, Monitorul Oficial al Republicii Moldova nr. 134/805 din
01.07.2003;
- Regulamentul privind organizarea şi funcţionarea Comisiei de
mediere în domeniul proprietăţii intelectuale şi procedurii de mediere, aprobat prin Hotărârea Guvernului nr. 184 din 16.04.2015, Monitorul Oficial nr. 98-101/210 din 24.04.2015;
- Regulamentul cu privire la evaluarea obiectelor de proprietate
intelectuală, aprobat prin Hotărârea Guvernului Republicii Moldova nr.
783 din 30.06.2003, Monitorul Oficial al Republicii Moldova nr. 138- 140/830 din 08.07.2003;
- Regulamentul privind obiectele de proprietate intelectuală
create în cadrul exercitării atribuţiilor de serviciu, aprobat prin Hotărârea
Guvernului nr. 1609 din 31.12.03, Monitorul Oficial nr. 6-12/76 din
01.01.2004;
- Regulamentul cu privire la estimarea, omologarea şi
achiziţionarea operelor literar-dramatice, muzicale şi de artă plastică, aprobat prin Hotărârea Guvernului Republicii Moldova nr. 1312 din 28.12.2000, Monitorul Oficial nr. 1-4/11 din 11.01.2001.
Convenţii şi acorduri internaţionale în domeniul dreptului de autor şi al drepturilor conexe la care Republica Moldova este parte:
- Convenţia de la Berna cu privire la protecţia operelor literare şi artistice din 09.09.1886 (Republica Moldova a aderat prin Hotărârea Parlamentului nr.511- XIII din 22.06.1995);
- Convenţia internaţională pentru protecţia drepturilor
interpreţilor, ale producătorilor de fonograme şi ale organizaţiilor de
difuziune, semnată la Roma la 26.10.1961 (Republica Moldova a aderat prin Hotărârea Parlamentului nr. 510- XIII din 22.06.1995);
- Convenţia mondială cu privire la drepturile de autor, semnată la Geneva la 06.09.1952 (Republica Moldova a aderat prin Hotărârea Parlamentului nr. 1318-XII din 02.03.1993);
- Convenţia de constituire a Organizaţiei Mondiale a Proprietăţii
Intelectuale, semnată la Stockholm la 14.07.1967 (Republica Moldova a
aderat prin Hotărârea Parlamentului nr. 1328-XII din 11.03.1993);
- Convenţia privind protecţia producătorilor de fonograme
împotriva reproducerii neautorizate a fonogramelor lor, semnată la Geneva
la 29.10.1971 (Republica Moldova a aderat prin Hotărârea Parlamentului nr. 796-XIV din 10.02.2000);
- Acordul privind aspectele comerciale ale drepturilor de
proprietate intelectuală, semnat la Marrakech la 15 aprilie 1994 (Republica Moldova a aderat prin Legea pentru aderarea Republicii Moldova la Organizaţia Mondială a Comerţului nr. 218-XV din 01.06.2001);
- Tratatul Organizaţiei Mondiale a Proprietăţii Intelectuale
privind dreptul de autor, semnat la Geneva la 20.12.1996 (Republica Moldova a aderat prin Hotărârea Parlamentului nr. 1452-XIII din
28.01.1998);
privind interpretările, execuţiile şi fonogramele, semnat la Geneva la 20.12.1996 (Republica Moldova a aderat prin Hotărârea Parlamentului nr. 1452-XIII din 28.01.1998);
- Acordul cu privire la colaborarea în domeniul ocrotirii dreptului de autor şi a drepturilor conexe, semnat la Moscova la 24.09.1993
(Republica Moldova a aderat prin Hotărârea Parlamentului nr. 206-XIVdin
25.11.1998);
- Acordul de colaborare pentru combaterea încălcărilor
drepturilor în domeniul proprietăţii intelectuale, semnat la Moscova la
06.03.1998 (Republica Moldova a aderat prin Hotărârea Guvernului nr. 1245 din 15.11.2001);
- Hotărârea Consiliului şefilor de guverne al Comunităţii Statelor
Independente cu privire la Regulile controlului vamal asupra trecerii peste frontiera vamală a mărfurilor ce conţin obiecte ale proprietăţii intelectuale, semnată la Moscova la 28.09.2001 (Republica Moldova a aderat prin Hotărârea Guvernului nr. 1094 din 19.08.2002);
- Acordul privind colaborarea în domeniul protecţiei juridice şi
apărării proprietăţii intelectuale şi crearea Consiliului Interstatal pentru problemele protecţiei juridice şi apărării proprietăţii intelectuale, semnat la Sankt Petersburg la 19.11.2010 (Republica Moldova a aderat prin Hotărârea Guvernului nr. 442 din 16.06.2011).
Directive europene în domeniul dreptului de autor şi al drepturilor conexe:
- Directiva Parlamentului European şi a Consiliului nr.
2009/24/CE din 23 aprilie 2009 privind protecţia juridică a programelor pentru calculator;
2006/115/CE din 12 decembrie 2006 privind dreptul de închiriere şi de
împrumut şi anumite drepturi conexe dreptului de autor în domeniul proprietăţii intelectuale;
- Directiva Consiliului nr. 93/83/CEE din 27 septembrie 1993
privind coordonarea anumitor dispoziţii referitoare la dreptul de autor şi
drepturile conexe aplicabile difuzării de programe prin satelit şi retransmisiei prin cablu;
2006/116/CE din 12 decembrie 2006 privind durata de protecţie a dreptului de autor şi a anumitor drepturi conexe;
- Directiva Parlamentului European şi a Consiliului nr. 96/9/CE
din 11 martie 1996 privind protecţia juridică a bazelor de date;
2001/29/CE din 22 mai 2001 privind armonizarea anumitor aspecte ale dreptului de autor şi drepturilor conexe în societatea informaţională;
2001/84/CE din 27 septembrie 2001 privind dreptul de suită în beneficul autorului unei opere de artă originală;
2004/48/CE din 29 aprilie 2004 privind respectarea drepturilor de
- Directiva Parlamentului European şi a Consiliului nr. 2014/26
UE din 26.02.2014 privind gestiunea colectivă a dreptului de autor şi drepturilor conexe şi acordarea de licenţe multiteritoriale pentru drepturile asupra operelor muzicale pentru utilizare online pe piaţa internă. Notă: Se va avea în vedere că actele emise de Uniunea Europeană au un caracter neobligatoriu, în măsura în care acestea nu sunt transpuse în legislaţia Republicii Moldova. Acestea sunt obligatorii doar pentru statele membre ale
Uniunii Europene. În ceea ce priveşte jurisprudenţa CJUE, aceasta ar putea fi utilizată cu titlu de recomandare de către instanţele judecătoreşti din RM.
Principii generale 3. Se va reţine că, în cazul în care un tratat internaţional la care Republica Moldova este parte, stabileşte alte norme decât cele prevăzute de Legea privind dreptul de autor şi drepturile conexe, se vor aplica normele tratatului internaţional (art. 2 alin. (1) din Legea nr. 139/02.07.2010 privind dreptul de autor şi drepturile conexe).
Potrivit prevederilor tratatelor internaţionale la care Republica Moldova este
parte, precum şi legislaţiei naţionale, protecţia dreptului de autor şi a drepturilor conexe se bazează pe următoarele principii:
- Principiul regimului naţional de protecţie, potrivit căruia persoanele fizice şi persoanele juridice străine, ale căror opere sau obiecte ale drepturilor conexe sunt protejate printr-un tratat internaţional la care Republica Moldova este parte, beneficiază de o protecţie echivalentă cu cea acordată
persoanelor fizice sau persoanelor juridice din Republica Moldova.
- Principiul protecţiei formei obiective de exprimare, potrivit căruia beneficiază de protecţie toate operele exprimate într-o anumită formă obiectivă din domeniul literar, artistic şi ştiinţific, indiferent de faptul, dacă acestea au fost sau nu aduse la cunoştinţa publicului. Astfel, protecţia dreptului de autor se extinde asupra formei de exprimare, dar nu se extinde asupra ideilor, teoriilor, descoperirilor ştiinţifice, procedeelor, metodelor de funcţionare sau asupra conceptelor matematice ca atare şi nici asupra invenţiilor cuprinse într-o operă, oricare ar fi modul de preluare, explicare sau de exprimare.
- Principiul originalităţii, potrivit căruia beneficiază de protecţie doar operele care sunt originale, în sensul că reprezintă prin sine înseşi creaţii intelectuale de autor. Nu se aplică alte criterii, cum ar fi caracteristicile de ordin cantitativ, calitativ sau estetic, pentru a determina, dacă aceste opere sunt pasibile de protecţie.
- Principiul apariţiei dreptului de autor independent de faptul înregistrării,
beneficiază de protecţia dreptului de autor asupra operei sale, prin însuşi faptul de creare a ei.
- Principiul exclusivităţii drepturilor, potrivit căruia autorul sau alt titular al dreptului de autor are dreptul exclusiv să efectueze, să permită sau să interzică valorificarea operei, în condiţiile reglementate de lege. 4. Protecţia drepturilor de autor se va extinde asupra:
b) operelor publicate pentru prima dată în Republica Moldova, indiferent de
domiciliul sau de sediul titularului dreptului de autor asupra respectivelor opere;
c) altor opere, în conformitate cu tratatele internaţionale la care Republica
notificării
formalităţi,
Competenţa litigiilor 5. Până la adoptarea Legii pentru modificarea şi completarea Codului de procedură civilă al Republicii Moldova nr. 155 din 05.07.1012, Codul de procedură civilă statua că pricinile ce decurg din dreptul de autor şi drepturile conexe se examinează în prima instanţă de Curtea de Apel Chişinău. Ulterior intrării în vigoare a actului legislativ, art. 33 alin. (1) şi art. 33 1 CPC statuează că instanţele judecătoreşti judecă toate pricinile civile, cu participarea
persoanelor fizice, persoanelor juridice şi autorităţilor publice privind apărarea
drepturilor, libertăţilor şi intereselor legitime încălcate sau contestate, pricini pentru care legea nu prevede competenţa altor organe. Judecătoriile examinează şi soluţionează în fond toate pricinile civile, dacă legea nu prevede altfel. Astfel, începând cu 01.12.12, litigiile din domeniul dreptului de autor şi a drepturilor conexe au fost transferate în competenţa judecătoriilor de drept comun şi urmează a fi judecate în corespundere cu normele Codului de procedură civilă al Republicii Moldova.
6. Acţiunea născută din contractul în care se indică locul executării poate fi
intentată şi în instanţa din acel loc (art. 39 alin. (11) CPC). În acest context, dacă unei persoane i-a fost acordată de către organizaţia de gestiune colectivă a drepturilor patrimoniale de autor şi a celor conexe licenţă pentru valorificarea obiectelor drepturilor de autor şi conexe, cu indicarea în licenţă a localurilor concrete în care urmează să se valorifice operele, locul executării contractului (acţiunii licenţei) se va considera locul localului indicat în licenţă, dar nu sediul organizaţiei de gestiune colectivă a dreptului de autor, unde urmează să se prezinte dările de seamă a valorificării operelor. Examinarea litigiului apărut între organizaţia de gestiune colectivă a drepturilor de autor şi conexe şi un agent economic, chiar şi în proces de insolvabilitate, ce are ca obiect încasarea remuneraţiei pentru valorificarea drepturilor de autor, nu ţine de competenţa instanţei de insolvabilitate, ci a instanţei de drept comun.
Competenţa litigiilor cu element de extraneitate
7. În privinţa litigiilor cu element de extraneitate se vor reţine următoarele:
În conformitate cu art. 460 alin. (1) lit. j) CPC instanţele judecătoreşti ale Republica Moldova sunt competente să judece pricini cu element de extraneitate, dacă în procesul privind protecţia în străinătate a proprietăţii intelectuale a unei persoane domiciliate în Republica Moldova, persoana este cetăţean al Republicii Moldova sau apatrid, iar, prin convenţia părţilor, nu s-a stabilit o altă competenţă. Totodată, dacă în tratatul internaţional la care Republica Moldova este parte, sunt stabilite alte reglementări decât cele prevăzute de legislaţia internă, instanţa, la judecarea pricinii, aplică reglementările tratatului internaţional (art. 12 alin. (4) CPC). În conformitate cu prevederile art. 19 din Legea nr. 595 din 24.09.99 privind tratatele internaţionale ale Republicii Moldova, tratatele internaţionale se execută cu bună-credinţă, în conformitate cu principiul pacta sunt servanda. Republica Moldova nu poate invoca prevederile legislaţiei sale interne ca justificare a neexecutării unui tratat la care este parte. Potrivit art. 5 pct. 3 din Regulamentul nr.44/2001 al Consiliului Europei din 22.12.2000, o persoană care are domiciliul pe teritoriul unui stat membru poate fi acţionată în justiţie într-un alt stat membru în materie delictuală sau cvasidelictuală, în faţa instanţelor unde s-a produs sau riscă să se producă fapta prejudiciabilă.
Instanţa judecătorească din Republica Moldova, stabilind faptul, dacă este competentă să judece o pricină cu element de extraneitate privind protecţia în
străinătate a proprietăţii intelectuale a unei persoane domiciliate în Republica Moldova, cetăţean al Republica Moldova sau apatrid, va ţine cont de următoarele:
- dacă prin convenţia părţilor nu s-a stabilit o altă competenţă de soluţionare a
litigiului; - ce competenţă prevede tratatul internaţional sau acordul bilateral încheiat între statele membre?
- unde (în care stat) a avut loc acţiunea prejudiciabilă sau altă circumstanţă ce
a servit drept bază pentru cererea de reparare a prejudiciului? Spre exemplu, dacă prejudiciul a fost cauzat de o persoană juridică în Federaţia Rusă, prin închirierea şi punerea la dispoziţie în regim interactiv al operei
cu încălcarea drepturilor patrimoniale ale autorului (cetăţean al Republicii Moldova), instanţele de judecată urmează să ţină cont de prevederile Tratatului, încheiat între Republica Moldova şi Federaţia Rusă, la 25.02.1993, cu privire la asistenţa juridică şi raporturile juridice în materie civilă, familială şi penală. Art. 40 din tratatul menţionat prevede că angajamentul cu privire la repararea prejudiciului, în afară de acţiunile legale ce reies din contracte şi alte acţiuni legale, se determină de legislaţia Părţii Contractante pe teritoriul căreia s-a produs acţiunea sau o altă circumstanţă ce a servit drept motiv pentru cererea de reparare a prejudiciului. Dacă cauzatorul de prejudiciu şi păgubaşul sunt cetăţeni ai uneiaşi aceleiaşi Părţi Contractante, se aplică legislaţia Părţii Contractante, în instanţa de judecată a căreia a fost înaintată cererea. Pentru cauzele prevăzute în art. 40 alin (1) şi (2) al Tratatului menţionat este competentă instanţa de judecată a Părţii Contractante, peteritoriul căreia a avut loc acţiunea sau o altă circumstanţă, ce aservit drept bază pentru cererea de reparare a prejudiciului. Păgubaşul poate să înainteze cererea şi în instanţa de judecată a Părţii Contractante, pe teritoriul căreia reclamatul are domiciliu. Din situaţia menţionată în exemplu, rezultă că competentă de a judeca cauza în materie delictuală este instanţa statului, unde s-a produs acţiunea prejudiciabilă, adică instanţele de judecată din Federaţia Rusă. 8. În aceeaşi ordine de idei se vor reţine şi Hotărârile Curţii de Justiţie a Uniunii Europene în materie de competenţă. Astfel, articolul 5 punctul 3 din Regulamentul (CE) nr. 44/2001 al Consiliului din 22 decembrie 2000 privind competența judiciară, recunoașterea și executarea hotărârilor în materie civilă și comercială trebuie interpretat în sensul că, în cazul în care se invocă încălcarea drepturilor patrimoniale de autor garantate de statul membru al instanței sesizate, aceasta este competentă să judece o acțiune în răspundere formulată de autorul unei opere împotriva unei societăți care are sediul în alt stat membru și care a reprodus în acel stat respectiva operă pe un suport material care este apoi vândut de societăți cu sediul într-un al treilea stat
membru, prin intermediul unui site internet care este accesibil și în raza teritorială a instanței sesizate. Această instanță este competentă să se pronunțe numai cu
aparține(Hotărârea Curţii de Justiţie a Uniunii Europene din 3 octombrie 2013 Peter PinckneyîmpotrivaKDG Mediatech AG, C-170/12). În acelaşi sens, în caz de pluralitate de autori prezumați ai unui pretins prejudiciu, adus drepturilor patrimoniale de autor, protejate în statul membru de care aparține instanța sesizată, această dispoziție (art.5 punctul 3 din Regulamentul CE nr. 44/2001) nu permite să se stabilească, din perspectiva locului unde s-a produs evenimentul cauzator al acestui prejudiciu, competența instanței în raza căreia acela dintre autorii prezumați care a fost chemat în judecată, nu a acționat în raza teritorială a instanţei menţionate, însă ea permite stabilirea competenței acestei instanțe din perspectiva locului materializării pretinsului prejudiciu, cu condiția să existe riscul ca el să se materializeze în raza instanței sesizate. În această ultimă ipoteză, instanța menționată nu este competentă să se pronunțe decât cu privire la prejudiciul cauzat pe teritoriul statului membru de care aparține (Hotărârea Curţii de Justiţie a Uniunii Europene din 3 aprilie 2014 Hi Hotel HCF SARL împotriva Uwe Spoering, C-387/12). Instanţa sesizată va verifica din oficiu competenţa sa de a soluţiona pricina cu element de extraneitate şi, în cazul în care va constata că nu este competentă nici ea şi nicio altă instanţă a Republicii Moldova, va respinge cererea (art. 459 alin. (4) CPC).
Taxa de stat în litigiile ce decurg din dreptul de autor şi drepturile conexe 9. Se va avea în vedere că, potrivit art. 4 alin. (1) p.2) din Legea taxei de stat, art. 64 alin. (1) din Legea privind dreptul de autor şi drepturile conexe, precum şi art. 85 alin. (1) lit. a) liniuţa a 2-a CPC, la depunerea cererii în cauzele privind dreptul de autor, drepturile conexe sau alte drepturi protejate de lege, reclamanţii se scutesc de achitarea taxei de stat. Normele menţionate vor fi valabile şi pentru depunerea apelului sau recursului de către titularul dreptului de autor. În cazul admiterii acţiunii, taxa de stat urmează să fie încasată, în modul şi mărimea stabilite de legislaţie, de la persoana recunoscută vinovată de violarea dreptului de autor, a drepturilor conexe sau a altor drepturi protejate de această
lege. În această ordine de idei, trebuie de menţionat că normele legale specificate anterior se referă doar la reclamanţi. În cazul depunerii apelului sau recursului de către pârâţi, aceştia vor fi obligaţi la achitarea taxei de stat, în cuantumul prevăzut la alin. (1) lit. (j), (k) art. 3 din Legea taxei de stat. Totodată, art. 64 alin (2) al Legii 139/2010 stabileşte că cheltuielile de judecată rezonabile şi proporţionale şi alte cheltuieli suportate de partea care a avut câştig de cauză, de regulă, vor fi încasate de la persoana care a pierdut procesul, cu excepţia cazului când spiritul de echitate nu permite acest lucru.
Persoanele care pot iniţia procese ce vizează încălcarea dreptului de autor şi a drepturilor conexe 10. Potrivit art. 55 alin. (2) din Legea 139/2010, acţiunile ce rezultă din încălcarea dreptului de autor şi a drepturilor conexe pot fi înaintate de:
a) titularii de drepturi sau de autorităţile abilitate cu protecţia drepturilor acestora;
b) alte persoane care beneficiază de astfel de drepturi, în special de licenţiaţi;
drepturilor conexe;
d) de organizaţiile profesionale de apărare şi de alţi reprezentanţi ai titularilor
de drepturi şi ai licenţiaţilor. 11. „Titular de drepturi” înseamnă orice persoană sau entitate, diferită de un organism de gestiune colectivă, care este titulara unui drept de autor sau a unui drept conex sau care, în temeiul unui acord pentru exploatarea drepturilor sau în temeiul legii, are dreptul la o parte din veniturile provenite din drepturi. Legea acordă dreptul de înaintare a acţiunilor în instanţa de judecată pentru apărarea dreptului de autor şi a drepturilor conexe, în primul rând, persoanelor care posedă calitatea de subiect al dreptului de autor sau a drepturilor conexe– autorilor, interpreţilor, producătorilor de fonograme şi videograme, organizaţiilor de difuziune prin eter sau prin cablu. Potrivit art. 9 alin. (1) din Legea privind dreptul de autor şi drepturile conexe, se consideră a fi autor, în absenţa unei probe contrare, persoana fizică sub al cărei nume pentru prima dată este publicată opera. Pentru ca autorul unei opere literare, artistice sau ştiinţifice să fie, până la proba contrară, considerat ca atare şi admis să iniţieze proceduri împotriva nerespectării drepturilor, este suficient ca numele său să fie menţionat pe operă în modul obişnuit. Coroborând prevederile alin. (5) art. 58 CPC (în cazurile prevăzute de lege, în pricinile ce nasc din raporturi juridice civile, matrimoniale, familiale, de muncă şi din alte raporturi juridice, minorii îşi apără personal în judecată drepturile, libertăţile şi interesele legitime), precum şi cele din lit. b) alin. (2) art. 21 CC (minorul care a împlinit vârsta de 14 ani are dreptul fără consimţământul părinţilor, adoptatorilor sau al curatorului să exercite dreptul de autor asupra unei lucrări ştiinţifice, literare sau de artă), autorii minori care au împlinit vârsta de 14 ani ar putea să-şi apere personal drepturile în judecată. Instanţa va constata necesitatea introducerii în proces a reprezentantului legal al minorului. Persoana fizică sau juridică, al cărei nume ori denumire apare pe o operă audiovizuală, videogramă sau fonogramă, se consideră, până la proba contrară, producător al operei audiovizuale, videogramei sau al fonogramei respective. Astfel, reieşind din prevederile art. 9 alin. (3) şi art. 32 alin. (2) din Legea privind dreptul de autor şi drepturile conexe, persoanele juridice pot beneficia de protecţia drepturilor patrimoniale de autor şi conexe. De asemenea, pot înainta acţiuni în judecată succesorii legali sau testamentari ai autorilor, interpreţilor, producătorilor de fonograme şi videograme, organizaţiilor de difuziune prin eter sau prin cablu. 12. La alte persoane care beneficiază de dreptul de a înainta acţiunea ce vizează apărarea dreptului de autor şi a drepturilor conexe se referă persoanele
autorizate să valorifice aceste drepturi, inclusiv în baza unui contract de licenţă exclusivă.
13. „Organizaţie de gestiune colectivă” înseamnă orice organizaţie care este
autorizată prin lege sau prin atribuire, licență sau alt tip de înțelegere contractuală să gestioneze drepturile de autor sau drepturile conexe dreptului de autor, în numele unuia sau mai multor titulari de drepturi, în beneficiul colectiv al acelor titulari, având drept unic sau principal scop această activitate. Acestea îi reprezintă pe titularii de drepturi, inclusiv pe cei străini (în persoana organizaţiilor de gestiune colectivă din ţara corespunzătoare), în instanţele de judecată şi în cadrul altor proceduri legale, precum şi în organele şi organizaţiile de stat, în legătură cu drepturile transmise de aceştia sau în virtutea legii în gestiune şi efectuează orice alte acte juridice necesare pentru protecţia şi asigurarea drepturilor respective, inclusiv în nume propriu (art. 49 alin. (1) lit. e) din Legea privind dreptul de autor şi drepturile conexe). Organizaţiile de gestiune colectivă se pot adresa în judecată, inclusiv în nume propriu, ele având calitatea de reclamant, prezumându-se a fi subiecte ale raportului material litigios.
14. Prin organizaţii profesionale se vor înţelege uniunile de creaţie: Uniunea
Artiştilor Plastici, Uniunea Arhitecţilor, Uniunea Cineaştilor, Uniunea Compozitorilor şi Muzicologilor, Uniunea Designerilor, Uniunea Jurnaliştilor, Uniunea Meşterilor Populari, Uniunea Muzicienilor, Uniunea Teatrală, Uniunea Scriitorilor şi alte asociaţii similare care, potrivit art. 19 lit. c) din Legea cu privire
la oamenii de creaţie şi la uniunile de creaţie nr. 21 din 01.03.2013 (MO nr. 64-68 din 29.03.2013), dispun de dreptul de a reprezenta interesele oamenilor de creaţie în raporturile cu autorităţile administraţiei publice centrale şi locale, în relaţiile cu angajatorii şi de a se adresa în instanţele judecătoreşti, în ordinea prevăzută de legislaţie.
Probele ce urmează a fi prezentate instanţei de judecată de către organizaţiile de gestiune colectivă a drepturilor de autor 15. Autorii, interpreţii, producătorii de fonograme, producătorii de videograme, precum şi alţi titulari ai dreptului de autor şi ai drepturilor conexe pot, din proprie iniţiativă, înfiinţa organizaţii de gestiune colectivă a drepturilor lor patrimoniale. Organizaţiile de gestiune colectivă au statutul de persoane juridice şi se înfiinţează prin liberă asociere şi nemijlocit de titularii dreptului de autor şi/sau ai drepturilor conexe, care fie devin membri ai acestor organizaţii, fie le deleagă împuterniciri printr-un contract în formă scrisă. Se va reţine că, în cazul sesizării instanţei de judecată de către organizaţiile de gestiune colectivă a dreptului de autor şi/sau a drepturilor conexe, acestea trebuie să prezinte în instanţă următoarele înscrisuri, ce le demonstrează capacitatea juridică:
- certificatul de înregistrare a organizaţiei necomerciale eliberat de Ministerul Justiţiei;
- extrasul din Registrul de Stat al organizaţiilor necomerciale, în care se
indică: denumirea organizaţiei, numărul de înregistrare, data înregistrării, codul fiscal, sediul organizaţiei, conducătorul organizaţiei;
- decizia (publicată în Monitorul Oficial al Republicii Moldova) Agenţiei de Stat pentru Proprietatea Intelectuală privind avizarea organizaţiei de gestiune colectivă a drepturilor patrimoniale de autor şi/sau conexe. Se va verifica:
a) drepturile de autor şi/sau conexe, pe care le gestionează organizaţia; b) titularii de drepturi sau categoria titularilor de drepturi, pe care îi reprezintă organizaţia;
c) dacă nu a expirat, în cazul în care are un termen concret de valabilitate;
d) dacă nu a fost anulată, în legătură cu pronunţarea altei decizii a Agenţiei
de Stat pentru Proprietatea Intelectuală sau prin hotărârea instanţei
judiciare;
e) dacă nu a fost suspendată de autoritatea competentă sau de instanţă
judiciară. Totodată, se va avea în vedere că, reieşind din faptul că pot exista mai multe organizaţii de gestiune colectivă a drepturilor patrimoniale, dreptul persoanei de a depune acţiune se va determina, apreciind categoria drepturilor şi categoria titularilor de drepturi pentru care s-a emis decizia.
- contracte privind transmiterea drepturilor patrimoniale de autor şi/sau conexe pentru administrare pe principii colective, încheiate între organizaţia de gestiune colectivă şi titularii drepturilor exclusive de autor şi/sau conexe;
- acordurile de reprezentare reciprocă a intereselor cu organizaţii similare din străinătate.
În cazul gestiunii colective obligatorii a dreptului de autor şi a celor conexe, organizaţia menţionată pentru a se adresa în judecată nu va avea nevoie şi de o procură eliberată de titularul dreptului de autor şi a celor conexe. 16. De rând cu actele menţionate, organizaţiile menţionate pot să mai prezinte următoarele înscrisuri:
- Extras din Registrul de stat al persoanelor juridice şi copia buletinului de identitate al administratorului persoanei care este chemată în calitate de pârât;
- Pretenţia expediată pârâtului cu aviz de recepţie;
- Probe ce demonstrează încălcarea pretinsă (spre exemplu, CD cu înregistrarea video a concertului, la care s-au încălcat drepturile de autor sau conexe, copia afişului despre concert etc.);
- Alte probe, spre exemplu, acte de constatare a faptelor şi a stărilor de fapt, întocmite de executorul judecătoresc, inclusiv cu utilizarea mijloacelor tehnice, în temeiul art. 25 din Codul de executare al Republicii Moldova, care pot fi utilizate ca probe în procesul de judecată etc.
Procedura prealabilă sau căi alternative de soluţionare a litigiilor
Art. 55 alin. (1) din Legea privind dreptul de autor şi drepturile conexe
prevede că orice persoană fizică sau juridică care are pretenţii în privinţa valorificării unui obiect al dreptului de autor, al drepturilor conexe sau al altor drepturi protejate de lege, are dreptul să iniţieze acţiuni în instanţa de judecată competentă ori să sesizeze altă autoritate pentru aplicarea măsurilor, procedurilor şi remediilor prevăzute de lege. Secţiunea a 2-a din Legea cu privire la Agenţia de Stat pentru Proprietatea Intelectuală nr. 114 din 03.07.2014 prevede căile de soluţionare extrajudiciară a litigiilor din domeniul proprietăţii intelectuale:
- la Comisia de contestaţii din cadrul AGEPI;
- la Comisia de mediere instituită de AGEPI;
- la Arbitrajul specializat în domeniul proprietăţii intelectuale.
Acestea sunt căi alternative de soluţionare a litigiilor. 18. Se va reţine că Comisia de contestaţii este un organ administrativ de
soluţionare a litigiilor, doar din domeniul protecţiei proprietăţii industriale şi nu a dreptului de autor şi conexe.
19. Pentru soluţionarea litigiilor ce ţin de gestiunea colectivă a drepturilor de
autor şi conexe, ce rezultă din încălcarea dreptului de autor, legea nu obligă respectarea procedurii de soluţionare prealabilă a pricinii pentru a se adresa în judecată, însă părţile ar putea alege între instanţa de judecată şi arbitraj sau mediere. Arbitrajul reprezintă o cale alternativă de soluţionare a litigiilor atât de către arbitri numiţi pentru fiecare caz aparte (arbitraj ad-hoc), cât şi de instituţii permanente de arbitraj (art. 2 din Legea cu privire la arbitraj nr. 23 din
22.02.2008).
Pot fi supuse arbitrajului specializat în domeniul proprietăţii intelectuale pricinile specificate la art. 29 alin. (2) din Legea cu privire la Agenţia de Stat pentru Proprietatea Intelectuală. Pentru apelare la arbitraj părţile urmează să încheie de comun acord convenţia de arbitraj (clauză compromisorie sau compromis), care va îmbrăca obligatoriu
forma scrisă, respectându-se principiul libertăţii convenţiei de arbitraj (art. 4 lit. c) din aceeaşi lege). Astfel, părţile nu pot fi obligate să recurgă la arbitraj.
20. La mediere părţile pot recurge benevol, inclusiv după pornirea unui proces
în instanţa judecătorească sau arbitrală, medierea reprezentând o modalitate de soluţionare alternativă a litigiilor pe cale amiabilă, în cadrul unui proces structurat, flexibil şi confidenţial, cu asistenţa unui sau mai multor mediatori (art. 2 din Legea nr. 137 din 03.07.2015 cu privire la mediere). Pentru iniţierea procedurii de mediere este nevoie de acordul comun al părţilor (Capitolul V din Regulamentul privind organizarea şi funcţionarea
Comisiei de mediere în domeniul proprietăţii intelectuale şi procedura de mediere, aprobat prin Hotărârea Guvernului nr. 184 din 16.04.2015). Astfel, rămâne la discreţia celui îndreptăţit să aleagă între sesizarea instanţei de judecată sau a altei autorităţi (spre exemplu, Comisia de mediere, arbitraj), Totodată, apelarea la arbitraj sau la Comisia de mediere reprezintă căi alternative
de soluţionare a litigiului, la care părţile recurg benevol, dacă ajung la numitor comun şi nicidecum proceduri prealabile obligatorii.
Asigurarea probelor şi aplicarea măsurilor de asigurare a acţiunii 21. În materia proprietăţii intelectuale, inclusiv a dreptului de autor, instanţa de judecată poate aplica atât măsurile de asigurare a acţiunii, prevăzute de art. 175 CPC, cât şi măsurile de asigurare, prevăzute prin legi speciale. Aceste măsuri pot fi clasificate, după cum urmează:
a) Măsuri de asigurare a probelor (art.57 din Legea privind dreptul de autor şi drepturile conexe, art. 127 1 CPC).
b) Măsuri provizorii de asigurare (art. 59 din Legea privind dreptul de autor şi drepturile conexe).
c) Măsuri de corecţie (art. 60 din Legea privind dreptul de autor şi drepturile conexe).
Asigurarea probelor 22. În privinţa măsurilor de asigurare a probelor se vor reţine următoarele:
- Aplicarea măsurilor pentru asigurarea probelor poate avea loc atât în timpul procesului, precum şi până la intentarea procesului în instanţa judecătorească (art. 127 1 alin. (1) CPC).
- Asigurarea probelor se face sub rezerva protecţiei informaţiei ce constituie secret comercial.
- Asigurarea probelor se face cu condiţia depunerii unei cauţiuni (art. 127 1 alin. (1) CPC) în proporţie de 20% din valoarea bunurilor, a căror asigurare se solicită, iar în cazul cererilor, a cărui obiect nu este evaluabil, suma cauţiunii constituie până la 50 000 lei (art. 127 2 alin. (2) CPC). Reclamantul poate depune şi altăgaranţie echivalentă, având menirea să asigure compensarea, prevăzută la alin.(7) art. 57 din Legea privind dreptul de autor şi drepturile conexe, a eventualelor prejudicii suportate de pârât (alin.(5) art. 57 din aceeaşi lege).Cauţiunea poate fi restituită în condiţiile alin. (4) şi (5) art.127 2 CPC. Asupra cererii de restituire a cauţiunii instanţa se pronunţă printr-o încheiere susceptibilă de recurs.
- Cererea de asigurare a probelor se depune la instanţa care judecă sau ar fi competentă să judece pricina, în aceasta urmând a se indica esenţa pricinii, datele părţilor, inclusiv domiciliul ori sediul lor, probele, a căror asigurare se cere, faptele ce urmează a fi confirmate sau infirmate prin aceste probe, motivul solicitării asigurării probelor.
- Asigurarea probelor se efectuează conform normelor CPC privind cercetarea probelor.
- Reieşind din prevederile art. 129 alin. (1) CPC participanţii la proces se înştiinţează despre locul, data şi ora asigurării probei, dar neprezentarea acestora nu împiedică luarea măsurilor de asigurare a probei.
- Măsurile de asigurare a probei pot fi întreprinse, dacă este necesar, fără să se anunţe pârâtul, în special atunci când orice tergiversare ar putea cauza
prejudicii ireparabile titularului de drepturi sau atunci când există un risc vădit, ca proba să fie distrusă (art. 57 alin. (3) din Legea privind dreptul de autor).Aceste măsuri pot cuprinde descrierea detaliată, cu sau fără luarea mostrelor, ori sechestrarea bunurilor ce constituie obiect al litigiului şi, după caz, a materialelor şi echipamentelor utilizate la producerea şi/sau distribuirea acestor bunuri, precum şi a documentelor referitoare la acestea.
- Dacă măsurile sunt întreprinse fără ca cealaltă parte să fie audiată, aceasta trebuie să fie informată imediat despre luarea măsurilor de asigurare a probelor. La cererea părţii interesate, va avea loc o revizuire, care poate include şi audieri, pentru a decide, într-un termen rezonabil după notificarea măsurilor, dacă măsurile trebuie modificate, revocate sau confirmate (art. 57 alin. (4) din lege). În acest context, prin „revizuire” nu se va înţelege calea de atac prevăzută în Titlul III Capitolul XXXIX CPC, întrucât încheierea prin care s-a admis asigurarea probelor nu poate fi contestată separat de fondul cauzei. Modificarea, revocarea sau confirmarea măsurilor de asigurare a probelor se va face printr-o încheiere, care va fi susceptibilă de atac, doar odată cu fondul cauzei.
- Asupra cererii de asigurare a probelor instanţa emite o încheiere. Încheierea prin care s-a respins cererea de asigurare a probelor poate fi atacată cu recurs în termen de 5 zile de la pronunţare (dacă s-a emis cu citarea participanţilor) sau de la comunicare (dacă s-a emis fără citarea lor). Încheierea prin care s-a admis asigurarea probelor nu poate fi contestată separat, ci doar odată cu fondul cauzei (art. 128 CPC).
- Măsurile de asigurare a probelor pot fi revocate la cererea pârâtului, fără a i se afecta dreptul de a cere despăgubiri, dacă reclamantul nu a iniţiat, în decurs de 20 de zile lucrătoare, proceduri care să conducă la examinarea cazului de către instanţa de judecată. Astfel, dacă reclamantul nu a intentat în timp de 20 de zile de la pronunţarea încheierii de asigurare a probei o acţiune în instanţa de judecată, instanţa va anula încheierea de asigurare a probei. Se va reţine că, termenul de 20 de zile este unul de decădere şi nu poate fi restabilit (art. 127 3 alin. (3) CPC).
- Măsurile de asigurare a probelor se vor anula şi în cazurile specificate la art. 127 3 alin. (2) CPC.
- În cazul în care măsurile de asigurare a probelor sunt revocate sau decad din cauza oricărui act al reclamantului ori a omisiunii sale sau dacă, ulterior, nu se constată nicio încălcare sau tentativă de încălcare a dreptului de autor, a drepturilor conexe sau a altor drepturi protejate de prezenta lege, instanţa de judecată poate decide ca reclamantul, la cererea pârâtului, să repare acestuia prejudiciile cauzate, prin aplicarea acelor măsuri (art. 57 alin. (7) din Legea privind dreptul de autor şi drepturile conexe).
Procedura de reclamare a probelor 23. Este important să nu se confunde măsurile de asigurare a probelor cu procedura de reclamare a probelor. Ultima se va desfăşura în conformitate cu prevederile art. 119 CPC. Dacă în procesul de adunare a probelor apar dificultăţi, instanţa poate contribui, la solicitarea părţilor, la adunarea şi prezentarea probelor necesare (art. 119 alin. (1) CPC).
La cererea părţii care a prezentat probe rezonabile, acceptabile şi suficiente în susţinerea pretenţiilor sale şi a precizat, în argumentarea acelor pretenţii, elemente de probă care sunt sub controlul părţii opuse, instanţa de judecată competentă poate dispune, sub rezerva de protecţie a informaţiei confidenţiale, ca aceste elemente de probă să fie prezentate de partea opusă (art. 56 alin. (1) din Legea privind dreptul de autor şi drepturile conexe). Urmează de menţionat că, potrivit art. 119 alin. (2) CPC, instanţa judecătorească (judecătorul) poate elibera, după caz, la cererea părţilor sau a altor participanţi la proces, un demers pentru obţinerea probei. Totodată,dispoziţia primei instanţe, prin care nu se soluţionează fondul pricinii, se emite în formă de încheiere (art. 14 alin. (3) CPC). Astfel, coroborând prevederile art. 119 alin. (2) CPC şi art. 14 alin. (3) CPC, rezultă că în privinţa demersului privind reclamarea probelor, instanţa de judecată se poate pronunţa prin:
- o încheiere separată;
- o încheiere înserată în cadrul procesului-verbal al şedinţei de judecată;
- un demers adresat părţii care deţine proba.
Spre deosebire de cererea de asigurare a probelor, care poate fi înaintată şi până la depunerea cererii de chemare în judecată, demersul de reclamare a probelor
se va depune doar dacă s-a depus cererea de chemare în judecată.
Măsurile provizorii de asigurare a acţiunii 24. Art. 59 din Legea privind dreptul de autor şi drepturile conexe prevede că instanţa poate să dispună şi măsuri provizorii şi de asigurare a acţiunii. La acestea se referă dreptul instanţei de a:
a) emite, în privinţa presupusului violator, o încheiere, cu scopul de a preveni orice încălcare iminentă a dreptului de autor, a drepturilor conexe sau a altor drepturi protejate de prezenta lege, ori să interzică, sub rezerva aplicării unor sancţiuni pecuniare repetate, continuarea pretinselor încălcări ale dreptului vizat, ori să ceară prezentarea unor garanţii destinate să asigure despăgubirea titularului de drepturi. Astfel, instanţa, prin încheiere, poate urmări:
- prevenirea încălcării dreptului de autor;
- interzicerea continuării pretinselor încălcări;
- prezentarea unei garanţii pentru asigurarea despăgubirii.
b) emite o încheiere, în privinţa unui intermediar, ale cărui servicii sunt utilizate de o terţă persoană care încalcă dreptul de autor, drepturile conexe sau alte
drepturi protejate de prezenta lege, inclusiv în privinţa intermediarilor, ale căror calculatoare şi servicii de telecomunicaţii sunt utilizate de o terţă persoană care comite o astfel de încălcare. Măsurile provizorii de asigurare a acţiunii pot fi aplicate nu numai în privinţa pretinsului violator, ci şi în privinţa unei persoane intermediare, de a cărei servicii beneficiază persoana care încalcă dreptul de autor. c) dispune sechestrarea bunurilor presupuse că încalcă dreptul de autor, drepturile conexe sau alte drepturi protejate de lege, în scop de prevenire a introducerii sau răspândirii acestora în reţelele de comerţ. În cazul unei încălcări comise la scară comercială, atunci când reclamantul demonstrează existenţa unor circumstanţe susceptibile să compromită compensarea prejudiciilor, instanţa de judecată poate să dispună măsuri provizorii, precum suntsechestrarea bunurilor mobile şi imobile ale presupusului violator, inclusiv
blocarea conturilor bancare şi a altor active ale acestuia. În acelaşi scop, instanţa de judecată poate cere prezentarea documentelor bancare, financiare sau comerciale, ori accesul la informaţia relevantă. Se explică că în cazul aplicării măsurilor provizorii de asigurare, prevăzute la art. 59 din lege, prin „blocarea conturilor” se va avea în vedere aplicarea sechestrului pe mijloacele băneşti aflate pe cont, în mărimea valorii acţiunii înaintate.Totodată, instanţa nu este în drept să dispună blocarea totală a conturilor bancare ale pârâtului, fapt care ar duce la paralizarea activităţii economice a acestuia.
25. Pentru a dispune măsurile de asigurare provizorie, instanţa de judecată
poate să ceară reclamantului să prezinte probe privind faptul că:
- este titularul de drepturi;
- drepturile sale au fost încălcate sau că o atare încălcare este iminentă.
Legea obligă reclamantul să depună o cauţiune sau o garanţie echivalentă pentru ca instanţa să dispună aplicarea măsurilor provizorii de asigurare (art. 59 alin. (5) din Legea privind dreptul de autor şi drepturile conexe). Aceste măsuri pot fi aplicate şi până la depunerea cererii de chemare în judecată. Se va reţine că depunerea cauţiunii va fi obligatorie, doar pentru dispunerea măsurilor provizorii de asigurare prevăzute la art. 59 din Legea privind dreptul de autor şi drepturile conexe. Dacă se solicită dispunerea măsurilor de asigurare prevăzute de CPC, cauţiunea nu este obligatorie. Procedura de examinare a cererii privind asigurarea provizorie a acţiunii va fi similară procedurii de examinare a cererii ce vizează asigurarea probelor.
26. Încheierile, prin care instanţa dispune sau refuză dispunerea măsurilor
provizorii de asigurare, vor fi susceptibile de recurs în temeiul art. 181 CPC, măsurile aplicate echivalând cu măsurile de asigurare a acţiunii. Măsurile provizorii aplicate pot fi anulate, la cererea pârâtului, dacă în decurs de 20 de zile de la aplicare, reclamantul nu a depus o cerere de chemare în judecată. De asemenea, măsurile provizorii se vor anula, dacă acţiunea a fost respinsă, procesul a fost încetat, cererea a fost scoasă de pe rol sau restituită.
În cazul în care măsurile de asigurare a probelor sunt revocate sau decad din cauza oricărui act al reclamantului ori a omisiunii sale sau dacă, ulterior, nu se constată nicio încălcare sau tentativă de încălcare a dreptului de autor, a drepturilor conexe sau a altor drepturi protejate de prezenta lege, instanţa de judecată poate decide ca reclamantul, la cererea pârâtului, să repare acestuia prejudiciile cauzate, prin aplicarea acelor măsuri (art. 59 alin. (7) din Legea privind dreptul de autor şi drepturile conexe).
Măsuri de corecţie 27. Instanţa de judecată poate dispune, la cererea reclamantului, să fie întreprinse şi aşa-numitele măsuri de corecţie (art. 60 din Legea privind dreptul de autor şi drepturile conexe). Acestea se vor aplica în privinţa bunurilor considerate ca provenind din încălcarea dreptului de autor, a drepturilor conexe sau a altor drepturi protejate de lege şi, după caz, în privinţa materialelor şi echipamentului care au servit la crearea sau confecţionarea acelor bunuri. Măsurile de corecţie pot consta în:
retragerea provizorie din circuitul comercial;
retragerea definitivă din circuitul comercial;
confiscarea şi distrugerea.
Acestea se vor aplica, numai dacă nu sunt motive, pentru a se proceda altfel. La examinarea cererii de aplicare a măsurilor de corecţie, se va respecta principiul proporţionalităţii între gravitatea încălcării şi remediile dispuse, precum şi interesele terţelor persoane.
28. Dreptul de autor reprezintă un drept de proprietate intelectuală recunoscut
persoanei fizice,care a creat o operă originală în domeniul literar, artistic sau ştiinţific, independent de modalitatea de creaţie, de modul sau de forma concretă de exprimare, precum şi independent de valoarea şi destinaţia ei, ori recunoscut altor titulari legali (persoane fizice sau persoane juridice). Opera va fi protejată de dreptul de autor, dacă va face parte din domeniul literar, artistic sau ştiinţific. Potrivit legislaţiei autohtone, precum şi a celei internaţionale, autorul beneficiază de drepturi morale şi patrimoniale. Autor se va considera persoana fizică, prin a cărei activitate creatoare a fost creată opera.
29. Potrivit art. 10 din Legea privind dreptul de autor şi drepturile conexe,
autorul unei opere beneficiază de următoarele drepturi morale:
a) dreptul la paternitate;
b) dreptul la nume;
c ) dreptul la respectarea integrităţii operei;
d) dreptul la divulgarea operei;
e) dreptul la retractarea operei. Drepturile morale se caracterizează prin următoarele:
- Ataşamentul faţă de persoana autorului,
- Sunt atribuite în exclusivitate persoanelor fizice;
- Caracterul inalienabil (autorul nu poate renunţa la protecţie);
- Caracterul insesizabil (drepturile nu pot fi urmărite silit);
- Caracterul imprescriptibil (drepturile pot fi exercitate atâta timp, cât opera rămâne în memoria oamenilor şi este utilizată);
- Caracterul perpetuu (drepturile se protejează nelimitat în timp).
30. Dreptul la paternitate reprezintă dreptul de a fi recunoscut în calitate de
autor al operei sale şi dreptul de a pretinde o atare recunoaştere, inclusiv prin indicarea numelui său pe toate exemplarele operei publicate sau prin referirea la numele său, după cum se obişnuieşte, în cazul oricărei valorificări a operei, cu excepţia cazurilor, când acest lucru este imposibil şi când lipsa obligaţiei de a indica numele autorului decurge din alte prevederi ale Legii 139/2010. Dreptul la paternitate este încălcat, atunci când o persoană difuzează publicului copii ale operei ori expune creaţii artistice, atribuindu-le un alt nume decât al autorului (spre exemplu, publicarea unui articol de ziar în alt ziar, sub numele unei persoane, alteia decât autorul). Dreptul de a pretinde indicarea numelui este încălcat, în momentul în care autorul nu a fost identificat într-un mod specific operei. Identificarea într-un mod propriu presupune menţionarea numelui autorului pe fiecare copie, într-o manieră clară şi proeminentă. În cazul unei cărţi, numele autorului trebuie menţionat cel puţin în interiorul cărţii, iar dacă este o transmisie radio-tv, numele trebuie să fie menţionat într-o manieră care să conducă la citirea sau ascultarea sa. În cazul operelor derivate, este obligatorie şi indicarea numelui autorului
operei originale. Într-o speţă, autorii unei fresce, servind ca decor pentru un clip publicitar, au
obţinut recunoaşterea de către o instanţă franceză a încălcării dreptului la nume, prin nemenţionarea numelui lor. Se va considera încălcare similară şi omisiunea numelui, în calitate de autor al scenariului în materialele de promovare a unui film.
31. Dreptul la nume constă în dreptul autorului de a decide cum va figura
numele său la valorificarea operei (numele adevărat, pseudonimul sau anonim). Când opera a fost publicată anonim sau sub un pseudonim care nu permite identificarea autorului, editura, al cărei nume este indicat pe operă, se consideră, în absenţa unei probe contrare, reprezentant al autorului, având în această calitate dreptul să protejeze şi să exercite drepturile autorului.
32. Dreptul la respectarea integrităţii operei – dreptul la protecţia operei sale
contra oricărei denaturări, schimonosiri sau a oricărei alte atingeri aduse operei, care prejudiciază onoarea sau reputaţia autorului. Drept exemple de încălcare a dreptului la integritatea operei pot servi:
- publicarea unei opere eliminând anumite pagini, pasaje sau alineate;
adăugarea sau eliminarea unor ilustrate, prefeţe, postfeţe, comentarii la operă;
adăugarea unor culori sau colorarea unui desen publicat în format alb- negru, în cazul operelor de artă plastică;
adăugarea muzicii într-un film mut, colorarea unui film în format alb- negru, în cazul operelor audiovizuale;
adăugarea sau excluderea muzicii în cadrul clipurilor de publicitate;
alte schimbări aduse în planul,conţinutul sau forma de exprimare a operei;
executarea de proastă calitate a lucrărilor de reproducere a unei fotografii;
iniţiativa balerinei de a introduce un pas de dans, fără acordul coregrafului
Dreptul la divulgarea operei reprezintă dreptul autorului de a decide, dacă
opera va fi adusă la cunoştinţa publică, în ce mod şi când.
Cu titlu de excepţie, art. 14 alin. (2) al Legii 139/2010 stabileşte că autorul operei create, ca urmare a îndeplinirii unei misiuni încredinţate de angajator sau ca urmare a îndeplinirii atribuţiilor de serviciu (operă de serviciu), nu are dreptul să interzică angajatorului său să o publice sau să o facă în alt mod accesibilă pentru public. Odată adusă la cunoştinţă publică, opera se consideră a fi divulgată, iar dreptul moral la divulgare se consideră epuizat. Spre exemplu, dreptul la divulgare în cazul operelor de arhitectură se epuizează odată cu transmiterea proiectelor de arhitectură şi proiectelor de complexe arhitecturale pentru începerea lucrărilor de construcţie.
34. Dreptul la retractarea operei (dreptul la retragerea operei) – dreptul
autorului de a retracta opera sa din circuitul comercial, despăgubind pe titularul dreptului de valorificare, dacă acesta este prejudiciat, prin exercitarea retractării
(art. 10 din lege). Motivele care stau la baza deciziei de retractare aparţin exclusiv autorului şi nu pot fi supuse cenzurii instanţei. Retractarea operei scrise în copaternitate trebuie să fie însoţită de motive justificate, de compensarea coautorilor şi de compensarea titularilor de drepturi. Se atenţionează instanţele că dreptul de retractare nu se aplică asupra obiectelor de artă aplicată şi a operelor de arhitectură.
35. Se va reţine că drepturile morale nu pot face obiectul vreunei renunţări sau
cesiuni şi sunt imprescriptibile, chiar şi în cazul în care autorul cedează drepturile sale patrimoniale.
Drepturile patrimoniale ale autorului
36. Valorificarea operei sau exercitarea drepturilor patrimoniale poate fi
realizată de autor sau de alt titular al dreptului de autor, în următoarele modalităţi:
distribuirea originalului sau a exemplarelor operei;
închirierea exemplarelor operei, cu excepţia operelor de arhitectură şi a
operelor de artă aplicată;
d) importul exemplarelor operei, în vederea distribuirii, inclusiv al
exemplarelor confecţionate cu consimţământul autorului sau al altui titular al dreptului de autor;
g) comunicarea publică a operei prin eter, inclusiv prin satelit
(tele/radiodifuziune) sau prin cablu;
h) retransmiterea simultană şi fără modificări, prin eter sau prin cablu, a
operei transmise prin eter sau prin cablu; i) punerea la dispoziţie în regim interactiv a operei; j) traducerea operei; k) transformarea, adaptarea, aranjamentul sau alte modificări ale operei. Drepturile patrimoniale de autor sunt considerate drepturi subiective, adică
existenţa lor este condiţionată de divulgarea operei. Drepturile patrimoniale poartă un caracter:
exclusiv, adică doar autorul sau titularul de drepturi au dreptul exclusiv să efectueze, să permită sau să interzică valorificarea operei;
limitativ în timp, adică autorul sau titularul de drepturi se bucură de exercitarea drepturilor patrimoniale o perioadă restrânsă de timp, egală, în general, cu viaţa autorului, plus şaptezeci de ani, după decesul acestuia.
Prin reproducerea operei se va avea în vedere realizarea unuia ori a mai
multor exemplare ale unei opere sau ale unui obiect al drepturilor conexe, fie directă sau indirectă, temporară sau permanentă, prin orice mijloc sau sub orice formă, inclusiv în scopul de imprimare audio ori video şi/sau al stocării unei opere ori a unui obiect al drepturilor conexe pe suporturi materiale sau electronice. Reproducerea este copierea şi multiplicarea operei, prin:
- Tipărire,
- Fotocopiere,
- Înregistrare mecanică,
- Înregistrare cinematografică,
- Înregistrare magnetică.
Legea 139/2010 nu face distincţie între reproducerea în totalitate sau în parte
a operei.
Distribuirea operei reprezintă punerea în circulaţie, prin vânzare sau prin
orice alt mod de transmitere în proprietate, cu titlu oneros ori gratuit, a originalului ori a copiilor unei opere sau a unor obiecte ale drepturilor conexe, precum şi oferirea publică a acestora. Dreptul de distribuire se epuizează odată cu prima
vânzare sau cu altă primă transmitere a dreptului de proprietate asupra originalului ori exemplarelor operei pe teritoriul Republicii Moldova.
39. Închirierea operei, cu excepţia operelor de arhitectură şi a operelor de artă
aplicată, presupune punerea la dispoziţie spre utilizare, pentru o perioadă limitată de timp şi pentru obţinerea unui avantaj economic sau comercial, direct sau indirect, a unei opere sau a unui obiect de drept conex.
În cazul în care un autor a transmis sau a cesionat unui producător de
fonograme sau de opere audiovizuale dreptul său de închiriere a fonogramei sau a operei audiovizuale, autorul îşi păstrează dreptul la o remuneraţie echitabilă pentru fiecare închiriere. Acest drept este inalienabil şi se exercită numai prin intermediul organizaţiilor de gestiune colectivă a drepturilor patrimoniale. 40. Importul exemplarelor operei, în vederea distribuirii, inclusiv al exemplarelor confecţionate cu consimţământul autorului sau al altui titular al dreptului de autor. Importul este regimul vamal în care mărfurile introduse pe teritoriul vamal primesc statutul de mărfuri puse în liberă circulaţie numai după ce sunt plătite drepturile de import şi sunt aplicate măsurile de politică economică.
41. Demonstrarea publică a operei reprezintă expunerea originalului sau a
copiei unei opere, directă sau indirectă, prin intermediul mijloacelor de proiecţie a
imaginii unei opere, prin slide-uri ori prin alte mijloace, pe ecran ori în alt mod similar (cu excepţia comunicării prin eter sau prin cablu), în care opera, copia sau imaginea ei este expusă într-un loc public ori în orice alt loc, din care poate fi percepută de persoane care nu fac parte din cercul obişnuit al familiei sau al cunoscuţilor apropiaţi. Demonstrarea publică a operei audiovizuale presupune demonstrarea neconsecutivă a unor imagini izolate ale ei, dat fiind faptul că demonstrarea obişnuită consecutivă a imaginilor unei opere audiovizuale constituie interpretare publică.
42. Interpretarea publică a operei – prezentarea operelor, interpretărilor sau a
fonogramelor prin reprezentare scenică, recitare, cântec sau printr-o altă modalitate, atât pe viu, cât şi prin intermediul diferitor dispozitive, mijloace sau procedee (cu excepţia comunicării publice), în locuri accesibile publicului ori în orice alte locuri în care operele, interpretările sau fonogramele pot fi percepute de persoane care nu fac parte din cercul obişnuit al familiei sau al cunoscuţilor apropiaţi. 43. Comunicarea publică a operei prin eter, inclusiv prin satelit (tele/radiodifuziune) sau prin cablu reprezintă transmiterea prin eter, inclusiv prin satelit (tele/radiodifuziune), prin cablu sau prin alte mijloace a imaginilor şi/sau a sunetelor operelor ori a obiectelor drepturilor conexe, astfel încât imaginile sau sunetele să poată fi percepute de persoane care nu fac parte din cercul obişnuit al unei familii şi al cunoscuţilor apropiaţi, în locuri în care, fără actul de transmitere, ele nu ar putea percepe imaginile şi/sau sunetele. Comunicarea semnalelor codificate reprezintă o transmitere prin eter sau prin cablu (comunicare publică), în cazul în care mijloacele de decodificare sunt oferite publicului de către organizaţia de difuziune prin eter sau, respectiv, de către organizaţia de difuziune prin cablu ori cu consimţământul acesteia. Retransmiterea prin eter (redifuzarea) sau prin cablu care nu se efectuează simultan cu comunicarea publică originală sau care include schimbări (dublări, subtitrări, inserări de reclame) se consideră un nou act de comunicare publică prin eter sau prin cablu.
44. Potrivit jurisprudenţei CJUE (Curţii de Justiţie a Uniunii Europene), în sensul directivelor Uniunii Europene,reprezintă o comunicare publică:
 Distribuirea de opere muzicale, prin aparate TV instalate în camerele unui hotel, indiferent de tehnica de transmitere a semnalului și fără a avea relevanță caracterul privat al camerelor: C-306/05, Rafael Hoteles. Prin simpla instalare de televizoare în camerele de hotel și prin simpla racordare a acestora la antena centrală a hotelului respectiv, hotelierul efectuează un act de comunicare publică în sensul directivei: C-136/09, OSDD.
 Transmisia operelor radiodifuzate, prin intermediul unui ecran de televizor și al unor difuzoare, către clienții prezenți într-un bar: cauzele conexate C-403/08 și C-429/08, Football Association Premier League și alții.
 Retransmisia operelor incluse într-un program televizat difuzat pe cale terestră, efectuată de alt organism decât organismul de radiodifuziune sau de televiziune inițial, printr-un flux continuu, prin internet pus la dispoziția abonaților organismului menționat, care pot recepționa această retransmisie prin conectare la serverul său, chiar dacă acești abonați se află în zona de recepție a programului televizat difuzat pe cale terestră menționat și pot recepționa în mod legal acest program printr-un receptor de televiziune: C-607/11, ITV/TVC. Nu reprezintă o comunicare publică, în sensul directivelor:
 Noțiunea „comunicare publică” prevăzută la articolul 8 alineatul (2) din Directiva 92/100 trebuie interpretată în sensul că nu acoperă situația difuzării gratuite de fonograme într-un cabinet stomatologic în cadrul exercitării unei profesii liberale, în avantajul clientelei, care beneficiază de aceasta, independent de voința sa: C-135/10, SCF/Marco del Corso.
 Difuzarea unei interfețe grafice cu utilizatorul în cadrul programelor de televiziune: C-393/09, BSA. 45. Retransmiterea simultană şi fără modificări, prin eter sau prin cablu, a operei transmise prin eter sau prin cablu reprezintă captarea şi transmiterea simultană a serviciilor de programe sau a unor părţi importante din asemenea servicii, prin orice mijloace tehnice, în integralitatea lor şi fără nicio modificare, difuzate de radiodifuzori şi destinate recepţionării de către public. Potrivit art. 18 din Codul audiovizualului:
1) Transmisia şi retransmisia serviciilor de programe se efectuează, cu respectarea obligatorie a drepturilor de autor şi a drepturilor conexe, în conformitate cu legislaţia privind dreptul de autor şi drepturile conexe. În virtutea art. 11 alin. (5) din Legea privind dreptul de autor şi drepturile conexe, potrivit căruia dreptul de retransmisie prin cablu se exercită exclusiv prin intermediul unei organizaţii de gestiune colectivă a drepturilor patrimoniale, se impune concluzia că, de rând cu licenţa obţinută de la Consiliul Coordonator al Audiovizualului, pentru retransmisia canalelor TV, operatorii reţelei prin cablu urmează să obţină licenţă şi de la organizaţiile de gestiune colectivă a drepturilor patrimoniale de autor pentru valorificarea operelor. În caz contrar, se va considera că au fost violate drepturile de autor.
Or autorul, în calitate de subiect al dreptului de autor, are printre altele, dreptul exclusiv la comunicare publică a operei şi dreptul exclusiv la retransmiterea simultană şi fără modificări, prin eter sau prin cablu, a operei transmise prin eter sau prin cablu (art. 11 din Legea 139/2010). Interpretul şi producătorul de fonograme, în calitate de subiecţi ai drepturilor conexe, dispun de un drept exclusiv la comunicare publică prin eter sau prin cablu a interpretării fonogramei şi un drept la remuneraţie pentru retransmiterea simultană şi fără modificări, prin eter sau prin cablu a fonogramei (art. 33, 34, 37 din Legea din 139/2010). Organizaţia de difuziune prin eter sau prin cablu, în calitate de subiect al drepturilor conexe, are dreptul exclusiv să permită sau să interzică retransmiterea emisiunii sale (art. 36 din Legea 130/2010). Pentru a utiliza o operă, o interpretare sau o fonogramă, postul de televiziune sau de radio are nevoie de acordul autorului, interpretului şi producătorului de fonogramă privind transmiterea, drept exclusiv la comunicare publică sau de permisiunea societăţii care gestionează colectiv acest drept a acestor subiecţi. Pentru exercitarea acestui drept, postul de televiziune sau de radio plăteşte o remuneraţie (art. 11 alin. (1) lit. g), art. 37 alin. (1) lit. b) din Legea 139/2010). Orice persoană care doreşte să retransmită simultan, prin eter sau prin cablu, emisiunile unei alte organizaţii de difuziune prin eter sau prin cablu, este obligată să plătească o remuneraţie către societatea de gestiune colectivă (distribuită ulterior către autori, interpreţi şi producători de fonograme) pentru valorificarea dreptului exclusiv la retransmiterea simultană şi fără modificări, prin eter sau prin cablu, a operei sau fonogramei transmise prin eter sau prin cablu şi să obţină acordul organizaţiei de difuziune prin eter sau prin cablu asupra dreptului exclusiv la retransmiterea emisiunii (art. 1 alin. (1) lit. h), alin. (5,6,7,8), art. 36 alin. (1) lit. e), art. 37 alin. (1) lit. c), art. 48 alin. (13) lit. e) din Legea 139/2010). În acelaşi timp, instanţele vor ţine cont de faptul că suma remuneraţiei de autor pentru dreptul de retransmisie prin cablu se va stabili luând ca bază orice tip de plăţi, pe care operatorii reţelei prin cablu le încasează de la membrii publicului pentru serviciile corespunzătoare, inclusiv pentru accesul tehnic, precum şi pentru menţinerea şi deservirea tehnică a echipamentului utilizat pentru realizarea retransmisiei. Suma se stabileşte pentru achitarea atât a remuneraţiei cuvenite autorilor sau altor titulari ai dreptului de autor pentru drepturile lor exclusive prevăzute la alin.(1) lit. h) din art.11 din Legea privind dreptul de autor şi drepturile conexe, cât şi a remuneraţiei echitabile cuvenite interpreţilor şi producătorilor de fonograme, prevăzută la art.37 alin.(1) lit. c). Părţile care determină cuantumul remuneraţiei sunt organizaţia de gestiune colectivă a drepturilor patrimoniale, pe de o parte, şi operatorii reţelei prin cablu, pe de altă parte (art. 11 alin. (6) lit. a) din Legea privind dreptul de autor şi drepturile conexe). Indiferent de modul de determinare a cuantumului remuneraţiei, acesta nu poate fi mai mic decât tarifele minime aprobate de Guvern.
În cazul în care acordul dintre reprezentanţii titularilor de drepturi nu conţine alte prevederi, toate sumele remuneraţiei, după deducerea cheltuielilor efective aferente gestionării drepturilor, se repartizează în modul următor:
- în cazul emisiunilor de televiziune retransmise prin cablu: producătorilor de opere audiovizuale sau de videograme – 15%, autorilor de opere audiovizuale, alţii decât compozitorii şi autorii de text pentru operele muzicale – 25%, compozitorilor şi autorilor de text pentru operele muzicale – 20%, autorilor de opere literare – 2,5%, autorilor de opere de artă şi fotografice – 2,5%, interpreţilor, a căror interpretare este fixată pe fonogramă – 15%, interpreţilor de opere audiovizuale – 10%, producătorilor de fonograme – 10%; - în cazul emisiunilor de radio retransmise prin cablu: compozitorilor şi autorilor de text pentru operele muzicale – 40%, autorilor de opere literare – 10%, interpreţilor – 25%, producătorilor de fonograme – 25%. 46. Punerea la dispoziţie în regim interactiv a operei– a pune la dispoziţie ooperă sau un obiect al drepturilor conexe prin intermediul mijloacelor cu sau fără fir, inclusiv prin internet ori prin alte reţele de calculatoare, astfel încât oricare dintre membrii publicului să poată avea acces la acestea din orice loc şi în orice moment ales în mod individual de ei. Se va reţine că, în cazul concurenţei acestui drept de autor şi a dreptului la libertatea de exprimare a jurnaliştilor, va prevala protecţia dreptului de autor.(CourEuropéenne de Droits de L’Homme, Arrêt du 10.01.2013, définitif 10.04.2013, requête nr. 36769/08 Ashby Donald et autres c. France). 47. Traducerea unei opere poate fi realizată doar cu consimţământul autorului (art.16 alin. (2) din Legea privind dreptul de autor şi drepturile conexe). Opera derivată, obţinută prin traducere conferă traducătorului dreptul de autor, însă acesta este obligat să indice şi numele autorului operei originale. Autorul operei originale poate autoriza traducerea operei sale la diferiţi traducători. 48. Transformarea, adaptarea, aranjamentul sau alte modificări ale operei. Modificarea unei opere prin transformare, prelucrare, adaptare sau aranjament, în scop de a obţine o operă derivată, se poate realiza doar cu acordul autorului operei originale. Autorizarea poate îmbrăca fie forma unui act de voinţă unilateral, fie poate fi înserată sub forma unei clauze contractuale. În ambele cazuri însă e necesar, ca autorul să precizeze expres limitele, în care opera va putea fi modificată. Transformarea unei opere fără consimţământul autorului şi fără plata unei remuneraţii, ar putea fi permisă:
- dacă este o transformare privată care nu este destinată şi nu este pusă la dispoziţia publicului;
- dacă rezultatul transformării este o parodie sau o caricatură, cu condiţia că rezultatul să nu creeze confuzie în ce priveşte opera originală şi autorul acesteia, precum şi să nu lezeze onoarea şi demnitatea autorului.
Obiecte neprotejate de dreptul de autor
Art.8 din Legea privind dreptul de autor şi drepturile conexe a Republicii
Moldova specifică obiectele ce nu beneficiază de protecţie. La acestea se referă:
a) documentele oficiale de caracter normativ, administrativ sau politic,
precum şi asupra traducerilor oficiale ale acestora; La documentele oficiale se atribuie legile, hotărârile, ordinele, instrucţiunile, decretele, alte acte emise de organele administraţiei publice centrale şi locale, hotărârile şi alte acte de procedură ale organelor puterii judecătoreşti.
b) simbolurile de stat şi a semnelor oficiale ale statului (drapele, steme,
decoraţii, semne băneşti etc.); Deşi acestea îndeplinesc condiţiile de protecţie, ele au un regim juridic diferit din cauza destinaţiei căreia îi sunt afectate.
Acestea reprezintă creaţii ce constau din elemente caracteristice patrimoniului
cultural tradiţional, manifestate şi perpetuate de către comunitate sau de către indivizi, reflectând moştenirea artistică tradiţională a comunităţii (expresii muzicale, verbale, corporale-dansuri şi spectacole);
d) noutăţile zilei şi a diverselor fapte ce reprezintă o simplă informaţie.
Instanţele vor avea în vedere că dacă comunicarea referitoare la diverse evenimente şi fapte este însoţită de comentarii, evaluări, analize, prognoze sau alte
explicaţii ale autorului ori este expusă într-o formă artistică originală, aceasta se circumscrie noţiunii de articol de presă, fiind protejată de Legea 139/2010.
50. Nu vor fi protejate de dreptul de autor imaginile cunoscute precum: linii,
cercuri, litera A, cheia sol şi altele, pentru care nu se poate pretinde că s-a făcut un
efort de creaţie. În aceeaşi ordine de idei, publicarea programei emisiunilor de televiziune şi radio, fiind expusă într-o formă neoriginală, nu reprezintă o operă aparte ce ar beneficia de protecţie. Totodată, protecţia dreptului de autor nu se va extinde asupra ideilor, teoriilor, descoperirilor ştiinţifice, procedeelor, metodelor de funcţionare sau asupra conceptelor matematice ca atare şi nici asupra invenţiilor cuprinse într-o operă, oricare ar fi modul de preluare, explicare sau de exprimare. În aceeaşi ordine de idei, instanţele de judecată vor reţine hotărârea Premier League, în care a fost pusă chestiunea în privinţa meciurilor de fotbal şi Curtea de Justiţie a Uniunii Europene a conchis că întrunirile sportive nu vor fi considerate ca creaţii intelectuale, calificate ca opere, în sensul directivelor privind dreptul de autor, dat fiind faptul că acestea se încadrează în reguli de joc care nu lasă loc pentru o libertate creativă, în sensul dreptului de autor. Dimpotrivă, dreptul de autor se aplică secvenţelor video de deschidere a meciului, ainterpretării imnului „Premier League”, filmelor ce înregistrează culminaţia momentelor marcante ale întrunirilor, diverselor grafisme(CJUE, 4.10.2011 aff. C-403/08 et C-429/08 Football Association Premier League Ltd, NetMedHellas SA, MultichoiceHellas SA contre QC Leisure Richardson…). Jurisprudenţa franceză a făcut şi o distincţie interesantă: sunetul unei orgi nu este o formă protejabilă prin drept de autor precum notele, dar iluminatul unei
opere de arhitectură este, deoarece compoziţia jocului de lumini care scoate în evidenţă şi subliniază formele unui monument constituie o creaţie intelectuală. În acelaşi timp, nu vor fi protejate edificiile lipsite de gândire artistică, ce reproduc elemente cunoscute de toţi, învăţate la şcoală, intrate în domeniul public(L’Arrét de la Cour d’ Apel de Liège du 25.03.2005).
Obiecte protejate de dreptul de autor
51. Alin. (2) art. 7 din Legea privind dreptul de autor şi drepturile conexe nr.
139 din 02.07.2010 relevă obiectele ce beneficiază de protecţia dreptului de autor. Se va avea în vedere că lista obiectelor protejate de autor, nu este exhaustivă. Astfel, la obiectele protejate de dreptul de autor pot fi atribuite şi alte opere neindicate expres în Legea privind dreptul de autor şi drepturile conexe, spre exemplu, publicitatea (art. 4 din Legea nr. 1227/27.06.97 cu privire la publicitate).
52. Pentru a determina, dacă unele opere ar putea fi protejate de dreptul de
autor, instanţa de judecată va lua în consideraţie şi prevederile alin. (1) art. 7 din Legea privind dreptul de autor şi drepturile conexe, adică de faptul că obiect al dreptului de autor poate fi opera exprimată într-o formă obiectivă (scrisă, orală, imagine, imprimare audio sau video, tridimensională ş. a.), precum şi de faptul că opera trebuie să fie originală. Se va avea în vedere că uneori forma obiectivă de exprimare poate îmbrăca
doar aspectul interior al operei (forma de exprimare a ideilor), fiind greu sesizabil aspectul exterior al operei. Spre exemplu, în pictura monocromă, realizată într-o singură culoare, este dificil de distins faza compoziţiei, care, de regulă, presupune aspecte formale, precum fondul picturii. În cazul tabloului „Pătrat alb pe fond alb”, al lui KazimirMalévitch, ideea predominantă era albul, punându-se pentru prima dată problema imposibilităţii separării fazei compoziţiei, deoarece la formă nu se
poate ajunge într-o manieră fragmentară. În aceeaşi ordine de idei, un exemplu inefabil ar fi melodia 4'33” a lui John Cage, care constă în 4 minute şi 33 de secunde de linişte. Inspirat de liniştea unei camere fără ecou, Cage a „compus” o „melodie” tăcută interpretată prima dată la Woodstock, de David Tudor. (Acesta s-a aşezat la pian, a ridicat capacul care acoperă clapele şi l-a închis de 3 ori fără să cânte ceva). În cele 4 minute şi 33 de secunde de linişte, fiecare aude muzica pe care o doreşte. Originalitatea operei este de necontestat, „opera” fiind interpretată de numeroase orchestre, inclusiv de Orchestra simfonică a BBC.
53. Chiar dacă nu conţine o noţiune a termenului de „originalitate”, totuşi
Legea 139/2010 face referire la originalitate, atunci când defineşte „autorul”, ca fiind o persoană fizică, prin a cărei activitate creatoarea fost creată opera (art. 3) sau atunci când menţionează că operele beneficiază de protecţie doar dacă sunt originale, în sensul că reprezintă prin sine înseşi creaţii intelectuale de autor (art. 7 alin. 5). În plus, condiţia originalităţii poate fi desprinsă din doctrină şi jurisprudenţă.
Sunt originale şi protejabile de dreptul de autor creaţiile intelectuale proprii autorului (CJUE 16.07.2009 aff. C-5/08 Infopaq International A/S contre DanskeDagbladesForening).
Trebuie ca opera să fie expresia unui efort intelectual al celuia care a realizat-
o, aceasta constituie o condiţie indispensabilă, pentru a-i oferi operei un caracter
individual prin care creaţia există. Astfel, originalitatea unei opere poate fi rodul unui efort intelectual sau să se identifice cu amprenta personalităţii autorului (CJUE,01.12.2011, aff. C-145/10, Eva-Maria Painer contre Standard VerlagsGmbHandOthers). Totodată, originalitatea unei opere poate să rezide în combinarea a diferitor elemente constitutive care, luate individual, sunt lipsite de originalitate (L’Arrét de la Cour d’ Apel de Mons, Belge nr. 2012/RG/933 WARNER/CHAPPELL MUSIC PUBLISHING BELGIUM contre Saveria LUPPINO, Salvatore ACQUAVIVA). În aceeaşi hotărâre s-a mai precizat că originalitatea nu trebuie confundată cu noutatea. Astfel, poate fi originală şi o operă creată în baza unei opere existente deja.
Constatarea originalităţii operei este o chestiune de fapt aflată la suverana apreciere a judecătorului. 54. Fără a prejudicia drepturile autorului operei originale, de asemenea, se protejează prin dreptul de autor operele derivate şi integrante, la baza cărora stau una ori mai multe opere şi/sau oricare alte materiale preexistente. Prin dreptul de autor, de asemenea, se protejează ca atare şi o parte componentă ori un alt element al operei (inclusiv titlul sau personajele operei) care reprezintă în sine o creaţie intelectuală. În practică, spre exemplu, a fost respinsă cerinţa de a interzice pârâtului
folosirea denumirii de „Enciclopedie pentru copii şi adolescenţi”, (reclamantul publicând anterior o operă enciclopedică în 9 volume, cu denumirea „ Enciclopedie pentru copii”). S-a considerat că denumirea nu este destul de originală şinu este creată prin efort intelectual, pentru a beneficia de protecţie. Aprecierea, dacă un titlu de operă sau personaj este original, urmează să fie stabilită de judecător la momentul examinării cauzei în fond, luându-se în calcul originalitatea titlului de operă la momentul publicării ei, deoarece, odată cu succesul operei, titlul ei poate deveni un cuvânt din limbajul curent, astfel, fiind lipsit de originalitate şi, respectiv, de protecţie. Pentru a beneficia de protecţia dreptului de autor în privinţa operelor nu se aplică alte criterii, cum ar fi caracteristicile de ordin cantitativ, calitativ sau estetic, caracterul greşit al tezelor dezvoltate în operă, caracterul contrar bunelor moravuri, înregistrarea operei sau respectarea altor formalităţi. Pentru a determina, dacă aceste opere sunt pasibile de protecţie, este suficient ca opera să fie exprimată într-
o anumită formă obiectivă (scrisă, orală, imagine, imprimare audio sau video, tridimensională etc.) şi să fie originală.
Dreptul de autor al coautorilor asupra operei comune
55. Opera creată prin efortul comun a două sau mai multe persoane, indiferent
de faptul, dacă aceasta constituie un tot indivizibil sau este formată din părţi, se consideră creată în copartenitate. Dreptul de autor asupra unei opere create astfel, aparţine coautorilor în comun. Dacă o parte din opera creată în comun are caracter de sine stătător (poate fi valorificată independent de alte părţi ale acestei opere), coautorul îşi menţine dreptul de autor asupra părţii create de el şi are dreptul să dispună de acesta, cum
crede de cuviinţă. În cazul în care opera nu poate fi divizată în părţi de sine stătătoare, coautorii pot exercita dreptul de autor numai de comun acord. Relaţiile dintre coautori se stabilesc, de regulă, în baza unui contract. În lipsa unui asemenea contract, dreptul de autor asupra operei este exercitat în comun de toţi autorii, iar remuneraţia se împarte între ei proporţional contribuţiei fiecăruia, dacă aceasta poate fi determinată. În cazul în care contribuţia fiecăruia dintre coautori nu poate fi determinată, remuneraţia se împarte în cote egale.
56. Se va reţine că, nu se consideră operă creată în copaternitate, crearea unei
opere pe baza alteia, deja existente. De exemplu: crearea scenariului pentru film, în baza unui roman preexistent, traducerea operei într-o altă limbă. În cazul în care autorul unei opere preexistente colaborează la realizarea unei opere noi derivate, ne vom afla în prezenţa unei opere comune, iar raporturile dintre cei care au elaborat opera derivată, vor fi raporturi de coautori. Nu se va considera comună opera – volumul de versuri al unui autor, ilustrat de un pictor. De asemenea, nu poate fi considerat aport creativ acordarea ajutorului tehnic, material sau alte activităţi auxiliare, cum ar fi dactilografierea, redactarea, copierea notelor etc.
Dreptul de autor asupra operelor de serviciu 57. La soluţionarea litigiilor ce vizează dreptul de autor asupra operelor de serviciu, instanţele de judecată vor ţine cont de Regulamentul privind obiectele de proprietate intelectuală, create în cadrul exercitării atribuţiilor de serviciu, aprobat prin Hotărârea Guvernului nr. 1609 din 31.12.2003. Se vor considera opere de serviciu obiectele protejate de dreptul de autor şi drepturile conexe, create de salariat în cadrul exercitării atribuţiilor sale de serviciu, îndeplinirii unei sarcini concrete date în scris de angajator, folosind mijloacele materiale sau financiare ale angajatorului, cunoştinţele şi experienţa, dobândite în timpul activităţii în cadrul întreprinderii, instituţiei sau organizaţiei. Operele de serviciu pot fi: rezultate din activităţile de cercetare-dezvoltare şi inovare, create de către funcţionarii publici sau militari, create în instituţiile de învăţământ superior. Drepturile morale asupra operelor de serviciu aparţin salariatului (salariaţilor) - autor (coautori).
Cu titlu de excepţie, autorul operei de serviciu nu are dreptul să interzică angajatorului său să o publice sau să o facă în alt mod accesibilă pentru public (art. 14 alin. (2) din Legea 139/2010). La valorificarea operei de serviciu, numele autorului se indică în cazul când realmente acest lucru este posibil. Angajatorul, de asemenea, are dreptul să ceară indicarea numelui său la orice valorificare a operei de serviciu. Drepturile patrimoniale asupra opereide serviciu create de către salariat (salariaţi) aparţine angajatorului, dacă contractul încheiat între angajator şi salariat (salariaţi) nu prevede altceva. 58. În cazul în care dreptul exclusiv asupra opereide serviciu aparţine angajatorului, precum şi în cazul în care angajatorul deţine o licenţă, autorul (coautorii) beneficiază de dreptul la o remunerare echitabilă. Cuantumul remunerării, termenul şi modul de plată se negociază, ţinându-se cont de venitul brut, în urma utilizării operei de serviciu. Autorul (coautorii) beneficiază de dreptul la remunerare şi în cazul în care angajatorul va cesiona dreptul asupra opereide serviciu. În cazul în care angajatorul şi autorul (coautorii) nu au convenit asupra cuantumului remunerării autorului (coautorilor) sau asupra preţului licenţei, acestea urmează să fie stabilite de instanţele judecătoreşti. În cazul în care condiţiile contractului de muncă sau altui acord încheiat între autor (coautor) şi angajator conduc la înrăutăţirea situaţiei autorului (coautorilor), în comparaţie cu normele regulamentului menţionat, cu excepţia cazurilor prevăzute de legislaţia în vigoare, contractul este considerat nul.
Dreptul de autor asupra operelor colective 59. Opera colectivă este o operă creată de mai multe persoane fizice – contribuţia cărora formează un tot indivizibil, încât identificarea contribuţiei fiecăruia este imposibilă – din iniţiativa şi sub conducerea unei persoane fizice sau juridice, care urmează să publice opera sub numele său. La opere colective se referă enciclopediile, dicţionarele şi alte culegeri similare, ziarele, revistele şi alte publicaţii periodice. Operele colective se caracterizează din punct de vedere al subiectului, nu printr-o pluralitate de subiecte de drepturi asupra aceluiaşi obiect, ci prin faptul că persoanele care participă la elaborarea operei colective, sunt, fiecare în parte, subiectul distinct al unui drept de autor asupra unui obiect determinat, şi anume, fiecare din opere formând opera complexă, pe care o reprezintă opera colectivă, pe când organizaţia care realizează opera colectivă este subiectul unic al dreptului asupra operei colective ca atare. Astfel, persoana fizică sau juridică la iniţiativa, din contul şi sub conducerea căreia este creată şi sub al cărei nume sau denumire este publicată o operă colectivă, beneficiază de drepturile patrimoniale asupra operei colective respective. Persoanele care au contribuit la crearea operei colective au dreptul să-şi indice numele sau denumirea ori să ceară o atare indicare la orice valorificare a operei colective în cauză.
În cazul în care contractul încheiat între autori şi persoana fizică sau juridică menţionată la alin.(1) art. 15 din Legea privind dreptul de autor şi drepturile conexe nu prevede altfel, autorii operelor incluse într-o operă colectivă îşi menţin drepturile stipulate de lege, asupra operelor proprii şi pot dispune de ele independent de opera colectivă în care acestea sunt incluse.
Dreptul de autor asupra operelor derivate 60. Prin operă derivată se va înţelege produsul creaţiei intelectuale bazat pe o altă operă. Opera derivată se poate obţine prin traducere, prelucrare, aranjament, adaptare sau altă prelucrare a unei opere literare, artistice sau ştiinţifice. În privinţa dreptului de autor asupra operelor derivate, se va reţine:
- autorul operei derivate (traducătorul sau alţi autori) are obligaţia de a cere autorizarea folosirii operei preexistente de la autorul ei. Aceasta se va realiza prin încheierea unui acord care va specifica/concretiza raporturile dintre părţi (drepturile şi obligaţiile ce le revin);
- dreptul de autor al traducătorului sau al altui autor al unei opere derivate, nu va prejudicia drepturile autorului, a cărui operă originală a fost tradusă, adaptată, aranjată sau transformată în alt mod;
- dreptul de autor al traducătorului sau al altui autor al unei opere derivate, nu constituie un impediment pentru alte persoane de a efectua, cu consimţământul autorului operei originale, traducerea sau transformarea aceleiaşi opere;
- în cazul în care autorul operei preexistente colaborează la realizarea operei derivate, ne vom afla în faţa unei opere comune, iar raporturile dintre cei care au elaborat opera derivată vor fi raporturi de coautori. Totodată, se va avea în vedere că dreptul la publicarea traducerii unui roman se află în sfera de acţiune a art. 1 Protocolul 1 la Convenţia Europeană pentru Drepturile Omului. Mai mult ca atât, privarea de acest bun poate fi justificată numai printr-un interes public, cu respectarea cerinţelor legale şi a unui scop urmărit proporţional. (a se vedea cauza Editura „Orizonturi” v. România, Hotărârea CtEDO din 13.05.2008)
Dreptul de autor asupra operei integrante 61. Prin operă integrantă se va înţelege opera creată prin îmbinarea mai multor opere preexistente (sau părţi din acestea) într-un tot unitar. Aportul personal al autorului (alcătuitorului) constă în selectarea unor opere sau unor părţi din acestea şi sistematizarea lor în cadrul operei integrante, adesea acesta prelucrând materialul selectat, prin elaborarea unor introduceri, comentarii, adnotări, trimiteri, explicaţii etc. Potrivit doctrinei, chiar în cazurile în care autorul operei integrante se mărgineşte la o simplă reproducere, fără a scrie vreun cuvânt, el face totuşi o operă de creaţie intelectuală, prin stabilirea criteriilor, după care procedează la selectarea
extraselor şi la sistematizarea lor, scoţând în evidenţă, potrivit felului său de a
gândi, a preferinţelor sale şi a sensibilităţii care îl caracterizează. Art. 17 alin. (5) din Legea privind protecţia dreptului de autor şi drepturile conexe relevă că culegerile ce includ diverse materiale informative (articole şi informaţii, comunicate şi eseuri, diagrame, tabele etc.) sunt pasibile de protecţie ca atare, în cazul în care selectarea şi aranjarea materialelor constituie rezultatul unei activităţi intelectuale. Totodată, protecţia nu se extinde asupra datelor cifrice sau conţinutului materialelor informative incluse în culegere. Astfel, alcătuirea unei culegeri de acte normative prezentate în ordine cronologică, nu este considerată o activitate creatoare, prin urmare, o asemenea operă nu va beneficia de protecţia acordată de lege operelor integrante. Totuşi aceasta ar putea fi protejată prin prisma art. 40-44 (protecţia bazelor de date) din Legea 139/02.07.2010.
62. Se va reţine că o operă protejată de dreptul de autor poate fi inclusă într-o
operă integrantă doar cu consimţământul autorului sau al altui titular al dreptului de autor asupra operei protejate. Dreptul de autor al alcătuitorului nu va prejudicia drepturile autorilor niciuneia din operele incluse în opera integrantă. Autorii operelor incluse în opera integrantă au dreptul să îşi valorifice operele lor independent de opera integrantă, în cazul în care contractul de autor nu prevede altfel. Dreptul de autor al alcătuitorului nu constituie un impediment pentru alte persoane de a compila şi aranja aceleaşi materiale, pentru a realiza noi opere integrante, cu condiţia că au obţinut consimţământul autorilor sau al altor titulari de drepturi asupra operelor protejate, pe care urmează să le includă în opera integrantă.
63. Autorii sau alţi titulari ai dreptului de autor pot transmite prin contract de
cesiune, dacă prezenta lege nu prevede altfel, drepturile patrimoniale exclusive, precum şi dreptul la remuneraţie de autor (art. 30 alin. (1) din lege). Contractul de autor trebuie să fie încheiat în formă scrisă şi să prevadă modul de valorificare a operei (dreptul concret care se transmite prin acest contract), termenul de valabilitate, teritoriul de acţiune a dreptului, cuantumul remuneraţiei sau baza de calcul a acesteia pentru fiecare tip de valorificare a operei, condiţiile şi termenul de plată ale remuneraţiei, precum şi alte clauze, pe care părţile le consideră esenţiale. Contractul de autor privind valorificarea operelor în ziare şi în alte publicaţii periodice poate fi încheiat şi în formă verbală. În cazul în care în contractul de autor lipseşte clauza privind teritoriul, pe care
se exercită dreptul, dreptul transmis prin acest contract se exercită numai în limitele teritoriului Republicii Moldova. În cazul în care, în contractul de autor care prevede acordarea unei licenţe, nu este indicat termenul său de valabilitate, contractul de autor se consideră încheiat pe un termen de 3 ani de la data încheierii, dacă se referă la valorificarea unei
opere fără modificări, şi pe un termen de 5 ani, dacă se referă la valorificarea unei
opere adaptate sau altfel modificate ori traduse (art. 31 alin. (3) din Legea nr.
139/07.02.2010).
Dacă clauzele contractului de autor vor fi contrare prevederilor Legii privind dreptul de autor, în locul acestora se aplică stipulările legale, clauzele menţionate considerându-se nule. Totodată, vor fi nule şi clauzele contractului de autor care îl limitează pe autor de a crea în viitor opere pe o anumită temă sau într-un anumit domeniu. Contractele ce au ca obiect dreptul de autor pot fi de diferite tipuri: contracte de editare, contracte de reprezentare publică, contracte de folosire a unei opere într-un film, contracte de reprezentare teatrală, contracte de execuţie muzicală, contracte de închiriere etc. 64. Contractul de editare constituie o convenţie încheiată între titularul dreptului de autor şi editură, în temeiul căreia editurii, în schimbul unei remuneraţii, i se transmite dreptul de a reproduce şi a redistribui opera. Contractul de editare se perfectează în formă scrisă. Acesta trebuie să stipuleze:
natura exclusivă sau neexclusivă a drepturilor transmise;
tirajul ediţiei;
termenul pentru care sunt transmise drepturile;
drepturile transmise, tehnologia de reproducere;
e) remuneraţia ce urmează a fi achitată de editură titularului de drepturi, cuantumul, termenul şi modul de achitare a ei;
termenul de predare către editură a manuscrisului şi a altor materiale;
termenul de editare a operei;
numărul de exemplare, pe care editura le va transmite gratuit, în calitate de
exemplare de autor titularului de drepturi;
i) mijloacele financiare care se utilizează la publicarea operei şi numărul de
exemplare ale cărţii care se editează din aceste mijloace;
j) forma şi modul de distribuire şi comercializare a tirajului;
k) alte condiţii prevăzute de legislaţia în vigoare.
65. Instanţele vor reţine că cesiunea unuia dintre drepturile patrimoniale ale titularului dreptului de autor nu are nici un efect asupra celorlalte drepturi ale sale, dacă nu s-a convenit altfel. Deci, drepturile patrimoniale de autor neindicate expres în contractul de cesiune se vor considera netransmise. Obiect al contractului de cesiune a drepturilor patrimoniale de autor pot fi şi drepturile de valorificare a operei inexistente, dar, pe care autorul o poate crea în viitor. Concluzia se întemeiază pe prevederile art. 206 alin. (3) CC, potrivit căruia pot constitui obiect al actului juridic şi bunurile viitoare. Totuşi pentru a aplica norma menţionată este important ca drepturile de valorificare a operei inexistente la moment să se refere la o operă viitoare concretă, nominalizată şi identificată. Constatarea acestui fapt va proteja pe autori contra lor înşişi, pentru că autorii debutanţi sau fără cunoştinţe juridice ar putea fi încântaţi la început de un asemenea contract, dar, odată cu trecerea timpului, ar putea să regrete că şi-au pierdut libertatea şi au acceptat condiţii devenite derizorii.
Dacă legea nu prevede altfel, drepturile patrimoniale exclusive pot fi transmise, de asemenea, prin acordarea de licenţe exclusive sau neexclusive. Licenţa exclusivă prevede transmiterea dreptului de valorificare a operei în limitele stabilite de această licenţă numai licenţiatului. Licenţiatul, de asemenea, are dreptul, în limitele stabilite de licenţă, să permită sau să interzică valorificarea operei de către alte persoane. În cazul unei licenţe neexclusive, licenţiatul poate valorifica opera, în limitele stabilite de această licenţă, ca şi persoanele care au obţinut dreptul de valorificare a acesteia. Licenţiatul nu are dreptul să permită sau să interzică valorificarea operei de către alte persoane. Dacă în contractul de licenţă nu se stipulează expres că licenţa este exclusivă, aceasta se consideră neexclusivă.
Capacitatea autorului de a încheia un contract de cesiune a drepturilor sale patrimoniale asupra operei 66. În ceea ce priveşte capacitatea autorului de a încheia un contract de cesiune a drepturilor sale patrimoniale asupra operei, se vor aplica dispoziţiile dreptului comun (codului civil) cu privire la capacitate. Cu referire la persoanele fizice, pentru autorii minori care nu au împlinit 14 ani, toate actele juridice pot fi încheiate doar de părinţi, adoptatori sau tutore, în caz contrar vor fi lovite de nulitate absolută. Minorul care a împlinit vârsta de 14 ani are dreptul fără consimţământul părinţilor, adoptatorilor sau al curatorului să exercite dreptul de autor asupra unei lucrări ştiinţifice, literare sau de artă (art. 21 alin. (2) lit. b) CC). Astfel, autorul poate încheia personal contractul de cesiune a drepturilor patrimoniale, dacă a atins vârsta de 14 ani şi dacă nu este limitat în acest drept de instanţa de judecată potrivit art. 21 alin. (3) CC. Persoana juridică va încheia contractul de cesiune a drepturilor de autor prin administrator.
Stabilirea remuneraţiei în contractul de autor 67. În contractul de autor, remuneraţia de autor se stabileşte în cote procentuale din venitul obţinut, ca urmare a valorificării în modul corespunzător a operei sau sub forma unei taxe forfetare, ori în conformitate cu tarifele remuneraţiei aprobate de organizaţiile de gestiune colectivă a drepturilor patrimoniale, sau în oricare alt mod. În cazul unei disproporţii evidente între remuneraţia autorului operei şi beneficiile celui care a obţinut cesiunea drepturilor patrimoniale, autorul poate solicita organelor jurisdicţionale competente revizuirea contractului sau mărirea convenabilă a remuneraţiei.
Încasarea remuneraţiei pentru drepturile de autor şi conexe
68. Remuneraţiaprivind dreptul de autor şi drepturile conexe pentru
valorificarea obiectelor protejate de dreptul de autor şi drepturile conexe este acumulată de autor, subiecţii drepturilor conexe sau alţi titulari de drepturi. Încasarea remuneraţiei pentru valorificarea dreptului de autor sau a drepturilor conexe poate fi exercitată şi de către organismele de gestiune colectivă, care dispun de mandat (contract) din partea titularilor de drepturi. Există însă nişte excepţii prevăzute de lege, când autorul nu poate să pretindă personal această remuneraţie direct de la utilizatorul care a valorificat opera, dat fiind faptul că potrivit legii, aceasta urmează a fi acumulată doar de către organizaţia de gestiune colectivă a dreptului de autor (gestiunea colectivă obligatorie). Astfel, potrivit Legii 139/2010, vor fi exercitate exclusiv, prin intermediul unei organizaţii de gestiune colectivă avizate de AGEPI, următoarele drepturi:
a) dreptul la remuneraţie compensatorie, asupra căreia părţile vor conveni de
comun acord, pentru reproducerea reprografică, conform prevederilor art.27
alin.(2)–(11);
b) dreptul autorilor şi al altor titulari ai dreptului de autor şi ai drepturilor
conexe la remuneraţie compensatorie, asupra căreia părţile vor conveni de comun acord, pentru executarea unei copii private de pe operele lor şi/sau de pe obiectele
drepturilor conexe, conform prevederilor art.26;
c) dreptul la remuneraţie echitabilă, asupra căreia părţile vor conveni de
comun acord, rezervat autorilor şi interpreţilor, după cesionarea dreptului lor exclusiv de închiriere producătorilor de fonograme, videograme sau de opere audiovizuale, conform prevederilor art.11 alin.(4) şi art.33 alin.(8); d) dreptul interpreţilor şi al producătorilor de fonograme la remuneraţie echitabilă, asupra căreia părţile vor conveni de comun acord, pentru fiecare caz de
interpretare şi comunicare publică a fonogramelor publicate în scopuri comerciale, conform prevederilor art.37;
e) dreptul autorilor şi al altor titulari ai dreptului de autor şi ai drepturilor
conexe la retransmiterea, simultană şi fără modificări, prin cablu, a operelor, interpretărilor şi fonogramelor lor, conform prevederilor art.11 alin.(1) lit.h) şi alin.(5)–(8) şi art.37 alin.(1) lit.c); f) dreptul de suită, conform prevederilor art.20.
Dreptul de suită 69. În domeniul dreptului de autor, dreptul de suită reprezintă dreptul netransferabil şi inalienabil al autorului unei opere originale de artă plastică sau grafică de a obţine un beneficiu economic din vânzările succesive ale operei în cauză (punctul (1) din Preambulul Directivei Parlamentului European şi a Consiliului nr. 2001/84/CE din 27 septembrie 2001 privind dreptul de suită în beneficul autorului unei opere de artă originală). Obiectul dreptului de suită este opera materială, şi anume, suportul în care este încorporată opera protejată.
Dreptul de suită se va aplica operelor de artă plastică sau grafică (imaginilor, colajelor, picturilor, desenelor, gravurilor, tipăriturilor, litografiilor, sculpturilor, tapiseriilor, articolelor din ceramică, din sticlă şi fotografiilor), dacă acestea sunt create personal de artist sau reprezintă exemplare considerate opere originale de artă.
Nu se aplică dreptul de suită manuscriselor originale, aparţinând scriitorilor şi compozitorilor.
Astfel, în cazul fiecărei revânzări a operei originale de artă, ulterioară primei cesionări de către autor a dreptului de proprietate, vânzătorul este obligat să achite autorului sau succesorilor săi o remuneraţie în cuantum de 5% din preţul de revânzare, dacă acest preţ constituie cel puţin 20 de salarii minime. Dreptul de suită este inalienabil toată viaţa autorului şi trece exclusiv la succesorii legali sau testamentari ai autorului pentru durata de protecţie a dreptului de autor. Dreptul de suită se aplică în toate cazurile de revânzare a unei opere originale de artă, care îi implică, în calitate de vânzători, cumpărători sau intermediari, pe comercianţii de opere de artă, cum sunt organizatorii de licitaţii, saloane, galerii de artă, magazine etc. 70. În privinţa dreptului de suită se vor reţine următoarele:
- potrivit p.(18) din Directiva 2001/84 CE a Parlamentului European şi a Consiliului din 27.09.2001 privind dreptul de suită în beneficiul autorului unei opere de artă originale, domeniul de aplicare a dreptului de suită ar trebui să includă toate actele de revânzare, cu excepţia celor efectuate direct între persoanele care acţionează în nume propriu, fără participarea unui profesionist al pieţei obiectelor de artă;
- dreptul de suită operează, numai dacă originalul operei de artă este revândut la un preţ mai mare de 20 de salarii minime;
- dreptul de suită se află în strânsă legătură cu persoana autorului, fiind inalienabil pe viaţă şi trecând exclusiv la moştenitorii autorului (legali sau testamentari), pentru termenul de valabilitate al dreptului de autor;
- dreptul de suită poate fi exercitat exclusiv prin intermediul unei organizaţii de gestiune colectivă a drepturilor patrimoniale de autor;
- în decurs de 3 ani de la data revânzării, titularul dreptului de suită sau organizaţia de gestiune colectivă a drepturilor patrimoniale, care reprezintă interesele acestuia, are dreptul să ceară oricărui comerciant de opere de artă, menţionat la alin. (2) art. 20 din Legea 139/02.07.2010, să prezinte informaţia necesară, pentru a asigura plata sumelor datorate pentru revânzare.
Încălcarea dreptului de autor şi a drepturilor conexe 71. Punctul 51) art. 1 din Codul vamal al Republicii Moldovanr. 1149/20.07.2000 clasifică mărfurile care aduc atingere unui drept de proprietate intelectuală în:
a) mărfuri contrafăcute; b) opere pirat;
c) mărfuri care aduc atingere drepturilor asupra unui brevet de invenţie, unui certificat suplimentar de protecţie, unei denumiri de origine sau unei indicaţii geografice, sau unui brevet de soi de plante. Art. 73 p.14 din Acordul privind aspectele comerciale ale drepturilor de proprietate intelectuală (TRIPs), încheiat la Marrakech la 15.04.1994, în vigoare pentru Republica Moldova din 26.07.2001, defineşte contrafacerea şi pirateria, după cum urmează:
a. expresia „mărfuri de marcă contrafăcute” desemnează toate mărfurile, inclusiv ambalajul lor care poartă fără autorizare o marcă de fabrică sau de comerţ care este identică cu marca de fabrică sau de comerţînregistrată, valabilă pentru mărfurile respective sau care nu poate fi distinsăîn aspectele sale esenţiale de această marcă de fabrică sau de comerţ şi care, prin aceasta, aduce atingere drepturilor titularului mărcii respective, în baza legislaţiei ţării de import;
b. expresia „mărfuri pirat care aduc atingere dreptului de autor” desemnează toate copiile făcute fără consimţământul deţinătorului dreptului sau al unei persoane
valabil autorizate de către acesta în ţara de producţie şi care sunt făcute direct sau indirect pe baza unui articol, în cazurile în care comercializarea acestor copii ar fi constituit o atingere a dreptului de autor sau unui drept conex în baza legislaţiei ţarii de import.
72. Legea privind dreptul de autor şi drepturile conexe a Republicii Moldova
(art. 54 alin. (2)) stipulează că orice exemplar al obiectelor dreptului de autor, ale
drepturilor conexe sau ale altor drepturi protejate de prezenta lege, a cărei reproducere, import, distribuire, închiriere sau împrumut atrage încălcarea acestor drepturi, se consideră contrafăcut. Deasemenea, depozitarea în scopuri comerciale a exemplarelor obiectelor dreptului de autor, ale drepturilor conexe sau ale altor drepturi protejate de lege se consideră nelegitimă, dacă are loc cu încălcarea acestor drepturi. Dat fiind faptul că noţiunea de contrafacere a exemplarelor operelor şi sau fonogramelor este una juridică (explicată prin lege), în faţa experţilor nu se poate pune întrebarea, dacă sunt contrafăcute operele sau fonogramele, în situaţia în care acestea au fost obţinute cu încălcarea legii. Exemplarele de opere şi fonograme confecţionate şi difuzate cu încălcarea condiţiilor esenţiale ale contractului de cesiune se vor considera contrafăcute. Spre exemplu, dacă opera este tipărită într-un tiraj mai mare decât cel prevăzut de contract, exemplarele ce depăşesc tirajul convenit, vor fi contrafăcute. Dacă persoana nimiceşte benevol operele contrafăcute sau invocă faptul că nu a cunoscut despre încălcarea legii, aceasta nu-l eliberează de răspundere pentru încălcarea Legii privind dreptul de autor şi drepturile conexe.
73. Indiferent de faptul, dacă are loc sau nu încălcarea, într-un mod sau altul,
a dreptului de autor, a drepturilor conexe sau a altor drepturi protejate de lege, sunt interzise:
a) Eludarea măsurilor tehnologice de protecţie a dreptului de autor şi a drepturilor conexe, în condiţii în care persoana implicată o face cu bună ştiinţă sau are motive rezonabile să ştie că urmăreşte scopuri de eludare.
b) Producerea, importul, distribuirea, închirierea, publicitatea pentru vânzare
sau închiriere ori posesiunea, în scopuri comerciale sau pentru prestarea serviciilor, a echipamentelor, produselor sau componentelor acestora care:
- sunt promovate, fac obiectul publicităţii sau sunt comercializate în scop de
eludare;
- au drept scop principal al utilizării eludarea şi/sau aceasta este rezultatul
utilizării lor;
- sunt proiectate, produse, adaptate sau executate, în principal, cu scopul de a
permite sau de a facilita eludarea (art.52 alin. (1) din Legea 139 din 02.07.2010). Art. 53 din Legea privind dreptul de autor şi drepturile conexe prevede că sunt interzise următoarele acţiuni efectuate intenţionat şi fără permisiunea necesară:
a) înlăturarea de pe opere sau de pe alte obiecte protejate ori modificarea pe acestea a oricărei informaţii în formă electronică despre gestiunea drepturilor; b) distribuirea, importul în scop de distribuire, comunicarea publică sau punerea la dispoziţia publicului în regim interactiv a operelor, obiectelor drepturilor conexe sau ale altor drepturi protejate de prezenta lege, de pe care, fără permisiunea titularului de drepturi, a fost înlăturată sau modificată informaţia în formă electronică despre gestiunea drepturilor, dacă o asemenea persoană cunoaşte sau are motive rezonabile să ştie că astfel provoacă, permite, facilitează sau tăinuieşte o încălcare a dreptului de autor, a drepturilor conexe sau a altor drepturi protejate de prezenta lege. Se va considera violare a dreptului de autor şi încălcarea neintenţionată a
Din perspectiva conceptuală a prevederilor legale rezultă că, dreptul de autor poate fi încălcat atât prin intenţie, reaua-credinţă a violatorului fiindu-i prezumată, cât şi din imprudenţă, neintenţionat sau neavând motive rezonabile să cunoască acest lucru. Încălcarea drepturilor recunoscute şi garantate prin Legeaprivind dreptul de autor şi drepturile conexe atrage răspundere civilă, contravenţională sau penală, după caz.
Excepţii şi limitări ale drepturilor patrimoniale de autor 74. Potrivit articolului 2 din Directiva 2001/29 privind armonizarea anumitor aspecte ale dreptului de autor şi drepturilor conexe în societatea informaţională, statele membre acordă autorilor dreptul exclusiv de a autoriza sau de a interzice reproducerea directă sau indirectă, temporară sau permanentă, prin orice mijloc și sub orice formă, în tot sau în parte, a operelor lor, rezervând în același timp statelor membre în cauză posibilitatea, în temeiul articolului 5 alineatul (2) din aceeași directivă, de a stabili excepții și limitări de la dreptul menționat. În ceea ce privește domeniul de aplicare al excepțiilor și al limitărilor respective, trebuie amintit că, potrivit unei jurisprudențe constante a Curții de Justiţie a Uniunii Europene, dispozițiile unei directive care derogă de la un principiu general stabilit în însuși cuprinsul directivei trebuie să facă obiectul unei
interpretări restrictive (Hotărârea Infopaq International, C-5/08din 16.07.2009, punctul 56). Din aceasta rezultă că diferitele excepții și limitări prevăzute la articolul 5
alineatul (2) din Directiva 2001/29 trebuie să facă obiectul unei interpretări stricte. Excepţie înseamnă că un drept prevăzut de Legea 139/2010 nu este aplicabil în anumite cazuri, adică nu impune acordul autorului şi nu prevede plata remuneraţiei de autor. Limitare înseamnă că un drept, deşi este în vigoare, se reduce într-un aspect anume şi restrânge dreptul autorului doar la plata remuneraţiei de autor. Pentru aplicarea excepţiilor şi limitărilor este necesară întrunirea celor trei condiţii cumulative:
aplicarea excepţiilor şi limitărilor să se limiteze la cazuri speciale, iar domeniul de aplicare al excepţiilor şi limitărilor să fie restrâns şi să existe motivaţii juridico-politice temeinice (de ex: învăţământul public);
excepţiile şi limitările să nu intre în conflict cu valorificarea normală a operelor şi să nu intre în concurenţă economică cu exercitarea drepturilor de către titularii de drepturi;
excepţiile şi limitările să nu prejudicieze interesele legitime ale titularilor de drepturi.
Legea privind dreptul de autor şi drepturile conexe a Republicii Moldova
prevede unele limitări ale drepturilor patrimoniale de autor, inclusiv prin folosirea operei fără consimţământul autorului.
În privinţa folosirii operelor fără consimţământul autorului, se vor avea în vedere următoarele:
1) Problema limitării exerciţiului drepturilor de autor se pune numai în privinţa unei opere divulgate (publicate, aduse la cunoştinţa publicului). Dacă opera nu afost adusă la cunoştinţa publicului sau divulgarea s-a produs fără consimţământul autorului, ea nu va putea fi folosită decât cu acordul expres al autorului. 2) Limitarea exercitării drepturilor de autor se referă exclusiv la drepturile patrimoniale de autor, or, drepturile morale îi sunt garantate autorului. 3) Limitarea drepturilor autorilor se aplică cu condiţia, ca aceasta să nu aducă prejudicii valorificării normale a operei şi să nu lezeze drepturile şi interesele autorilor. 4) Instanţele vor reţine că, restricţiile şi limitările dreptului de autor vor opera numai în situaţiile strict prevăzute de Legea privind dreptul de autor şi drepturile conexe, neputând a fi invocate restricţii noi care ar afecta exploatarea normală a
operei sau a altui obiect protejat sau ar aduce atingere în mod nejustificat intereselor legitime ale titularului dreptului. Legea Republicii Moldova privind dreptul de autor şi drepturile conexe prevede unele excepţii şi limitări ale drepturilor patrimoniale de autor (art. 26-29).
76. Potrivit art. 26 alin. (1), se permite fără consimţământul autorului sau al
altui titular al dreptului de autor, dar cu plata unei remuneraţii compensatorii în condiţiile legii, reproducerea unei opere publicate legal, atunci când reproducerea
este făcută de o persoană fizică exclusiv pentru uz personal şi dacă nu urmăreşte obţinerea vreunui avantaj comercial direct sau indirect (copia privată). Copia privată nu se aplică pentru opera de arhitectură în formă de clădire, bază de date electronică, program pentru calculator, carte (integral) şi operă audiovizuală în timpul interpretării publice. Pentru realizarea prevederilor legale menţionate urmează să fie cumulate următoarele condiţii:
- persoana care efectuează reproducerea să fie o persoană fizică, or,
reproducerea efectuată de o persoană juridică va fi ilicită;
- reproducerea să se facă exclusiv pentru uz personal. Folosirea în scopuri
personale a operei reproduse presupune folosirea operei în cadrul familiei, cu prietenii apropiaţi, fără să se urmărească obţinerea unui avantaj economic;
- să se achite o remuneraţie compensatorie în condiţiile legii.
Remuneraţia de autor se colectează doar prin sistemul de gestiune colectivă de la producătorii şi importatorii de:
- echipament (audio, videomagnetofoane, drivere pentru discuri);
- suporturi materiale (CD, DVD), utilizate pentru atare reproduceri.
Remuneraţia compensatorie se repartizează, după deducerea cheltuielilor efective aferente gestionării drepturilor, în modul următor:
- referitor la reproducerea operelor audiovizuale sau a videogramelor:
autorilor – 40%, interpreţilor – 30%, producătorilor acestora – 30%;
- referitor la reproducerea fonogramelor: autorilor – 50%, interpreţilor – 25%,
producătorilor de fonograme – 25%. 77. Art. 27 alin. (1), (2) prevede că se permite, fără consimţământul autorului sau al altui titular al dreptului de autor şi fără plata remuneraţiei de autor, însă cu indicarea obligatorie a numelui autorului, a cărui operă este valorificată şi a sursei
de împrumut, reproducerea, în măsură justificată de scopul urmărit:
a) a unei opere publicate legal, atunci când reproducerea se face de către biblioteci şi arhive şi nu urmăreşte obţinerea unui avantaj economic sau comercial, direct sau indirect, ci pentru a înlocui exemplarele pierdute, distruse sau devenite inutilizabile, ori pentru a pune exemplare la dispoziţia altor biblioteci sau arhive similare, în vederea înlocuirii, în colecţiile lor proprii, a operelor pierdute, distruse sau devenite inutilizabile, dacă obţinerea pe cale obişnuită a unor asemenea exemplare ale operei nu este posibilă;
b) a unor articole aparte şi a altor opere cu volum mic sau a unor extrase de
proporţii reduse din opere literare publicate legal (cu excepţia programelor de calculator), atunci când reproducerea se face de către biblioteci sau arhive pentru
necesităţile persoanelor fizice, care utilizează exemplarele astfel reproduse, în scopuri private de studiu sau cercetare şi nu urmăreşte obţinerea unui avantaj economic sau comercial, direct sau indirect;
c) a unor articole aparte şi a altor opere cu volum mic sau a unor extrase de
proporţii reduse din opere literare publicate legal (cu excepţia programelor de calculator), atunci când reproducerea se face de către instituţiile de învăţământ, în
scopuri de studiu sau de cercetare şi nu urmăreşte obţinerea unui avantaj economic sau comercial, direct sau indirect. În alte cazuri decât cele menţionate la alin.(1) se permite, fără consimţământul autorului sau al altui titular al dreptului de autor, dar cu plata unei remuneraţii compensatorii, reproducerea reprografică a unei opere, exceptând cărţile în întregime şi partiturile. Reproducere reprograficăreprezintă reproducerea în facsimil (copie exactă) a
originalului operei scrise sau grafice, în dimensiune naturală, mărită sau micşorată, prin intermediul fotocopierii ori prin oricare alte mijloace tehnice similare, altele decât cele de editare. Reproducerea reprografică nu include fixarea operei în formă electronică (inclusiv digitală), optică sau în oricare altă formă mecanolizibilă. 78. În conformitate cu art. 28 din lege sunt permise, fără consimţământul autorului sau al altui titular al dreptului de autor şi fără plata vreunei remuneraţii, următoarele acţiuni:
a) Utilizarea unor citate de proporţii reduse în cadrul unei alte opere, în scop
de cercetare sau de critică, cu condiţia ca acestea să se refere la o operă sau la un alt obiect protejat care a fost deja pus, în mod legal, la dispoziţia publicului, indicându-se sursa şi numele autorului, exceptând cazurile în care acest lucru este imposibil; folosirea citatelor în conformitate cu practica pertinentă şi în măsura impusă de un scop specific.
Jurisprudenţa din diferite ţări a consacrat principiul potrivit căruia citarea unui sau mai multor pasaje dintr-o operă nu este legitimă decât dacă se face pentru a comenta sau discuta acea operă sau pentru a deduce din ea un argument în sprijinul sau împotriva unei teze analizate. Un alt moment ce urmează a fi reţinut este principiul integrităţii citatului care este legat de inviolabilitatea operei. Astfel, citatul trebuie reprodus fidel. b) Utilizarea operelor, ca material ilustrativ în publicaţii, emisiuni sau în imprimări audio sau video de caracter didactic, cu condiţia să se indice sursa şi numele autorului, exceptând cazurile în care acest lucru este imposibil, şi în măsura justificată de atingerea unui scop necomercial.
c) Reproducerea şi distribuirea în presă, comunicarea publică sau punerea la
dispoziţia publicului în regim interactiv a articolelor publicate legal cu privire la subiectele de actualitate economică, politică ori religioasă sau a unor opere radiodifuzate ori televizate, sau a altor obiecte protejate de acelaşi caracter, ori aduse la cunoştinţa publică, în regim interactiv, în cazurile în care astfel de utilizări nu sunt interzise în mod expres şi dacă se indică sursa şi numele autorului. d) Utilizarea operelor sau a altor obiecte protejate pentru relatarea evenimentelor curente, în măsura justificată de scopul de informare şi cu condiţia să fie indicată sursa şi numele autorului, exceptând cazurile în care acest lucru este
e) Utilizarea discursurilor publice şi a extraselor din prelegerile publice, opere
sau din alte obiecte protejate de caracter similar, în măsura justificată de scopul de informare şi cu condiţia să fie indicată sursa şi numele autorului, exceptând cazurile în care acest lucru este imposibil.
Pentru realizarea normelor juridice menţionate la lit.b), c), d), e) este necesară îndeplinirea următoarelor condiţii:
- reproducerea se face în mijloacele mass-media;
- reproducerea se face în scop informativ, didactic;
- reproducerea se face din operele publicate, din discursurile şi rapoartele
ţinute în public, din articole publicate cu privire la diverse subiecte de actualitate
(economice, sociale, politice);
- pentru reproducerea opereloreste obligatorie indicarea sursei şi a numelui autorului, a cărui operă este reprodusă, dacă aceasta este posibil.
f) Utilizarea în scopul securităţii publice sau pentru a asigura derularea şi
reflectarea adecvată a procedurilor parlamentare, administrative sau judiciare. Drept exemplu ar servi reproducerea operelor pentru procedura judiciară şi
administrativă în volumul determinat de aceste scopuri.
g) Imprimarea operelor pentru utilizare temporară, realizată de organizaţiile
de difuziune la propriile instalaţii şi pentru propriile emisiuni. Asemenea imprimări
vor fi şterse şi distruse după şase luni, în afară de cele care au valoare documentară excepţională, urmând a fi păstrate în arhiva de stat.
h) Utilizarea operelor, în folosul persoanelor cu deficienţe vizuale, având
legătură directă cu deficienţa respectivă şi fiind de natură necomercială, în măsura
justificată de o astfel de utilizare.
i) Imprimarea emisiunilor organizaţiilor de difuziune de către instituţiile
sociale nonprofit, precum sunt spitalele, cu condiţia ca titularii de drepturi să primească o remuneraţie echitabilă.
j) Utilizarea operelor în timpul ceremoniilor religioase sau al ceremoniilor
oficiale organizate de autorităţi publice.
k) Utilizarea operelor, precum ar fi cele de arhitectură sau sculptură,
amplasate permanent în locuri publice.
l) Utilizarea operelor în scop de reclamă a expoziţiilor publice sau a
vânzărilor de opere de artă, în măsura necesară pentru promovarea evenimentului, excluzând orice alte scopuri comerciale.
m) Utilizarea operelor cu scopul de a caricaturiza sau a parodia.
n) Utilizarea operelor, în legătură cu demonstrarea sau reparaţia unui
o) Utilizarea unei opere artistice sub forma unei machete sau a unui desen ori
plan al unui imobil, în scop de reconstrucţie a imobilului respectiv.
p) Utilizarea, prin comunicare sau prin punerea la dispoziţia publicului în
regim interactiv, în scop privat de studiu sau de cercetare de către persoanele fizice, prin intermediul unor echipamente speciale din localurile instituţiilor menţionate la art.27 alin.(1), a operelor şi a altor obiecte protejate aflate în
colecţiile lor şi care nu fac obiectul achiziţionării sau al licenţierii.
q) Fixarea în formă electronică a operelor intrate în domeniul public, în
scopuri de arhivare de către biblioteci, fără obţinerea unui avantaj economic sau comercial, direct ori indirect.
Esenţa reglementării excepţiilor şi limitărilor este de a crea un echilibru dintre drepturile autorului şi interesele societăţii. Principalele motive de introducere a excepţiilor şi limitărilor ar fi îndreptate spre interesul culturii şi al artei, interesul educaţiei, interesul înfăptuirii justiţiei, informarea societăţii asupra unor evenimente sau din raţiuni umanitare. 79. Potrivit art. 29 din lege, în absenţa unor clauze contractuale exprese, achizitorul legal al unui program de calculator sau al unei baze de date nu trebuie să obţină consimţământul autorului sau al altui titular al dreptului de autor, pentru a le utiliza în conformitate cu destinaţia acestora, inclusiv pentru a corecta erorile. Persoana care are dreptul să utilizeze o copie a unui program de calculator poate, fără consimţământul autorului sau al altui titular al dreptului de autor, să examineze, să studieze ori să testeze funcţionarea programului în vederea identificării ideilor şi principiilor care stau la baza oricărui element al programului, atunci când efectuează oricare dintre actele de încărcare, prezentare, rulare, transmitere sau stocare a programului pentru calculator, pe care are dreptul să le execute. Consimţământul autorului sau al altui titular al dreptului de autor nu este necesar, atunci când reproducerea codului şi traducerea formei acestui cod sunt indispensabile pentru obţinerea informaţiei necesare, pentru asigurarea interoperabilităţii cu alt program de calculator creat în mod independent de către alţi autori, cu respectarea următoarelor condiţii:
a) aceste acte sunt efectuate de licenţiat ori de o altă persoană care are dreptul să utilizeze o copie a programului sau, în numele acestora, de către o persoană autorizată în acest scop; b) informaţia necesară pentru realizarea interoperabilităţii nu a fost anterior pusă la dispoziţia persoanelor specificate la lit.a); c) aceste acte sunt limitate la părţi din programul original care sunt necesare pentru realizarea interoperabilităţii).
Termenele de protecţie a dreptului de autor 80. Instanţele vor lua act de faptul că drepturile morale de autor reprezintă drepturi personal nepatrimoniale şi potrivit art. 280 lit. a) CC pretenţiile privind apărarea acestor drepturi sunt imprescriptibile extinctiv. Totodată, instanţele de judecată vor reţine că legea nu prevede încetarea drepturilor de autor în virtutea omisiunii beneficiarului acestui drept de a cere instanţelor judecătoreşti interzicerea folosirii operei sale. Caracterul ilegal al folosirii neautorizate nu este condiţionat prin lege de vreo acţiune anumită a titularului dreptului de autor, cum ar fi o cerere depusă instanţei judecătoreşti de a interzice o asemenea folosire (Hotărârea CEDO Balan v. Moldova din 29 ianuarie 2008, Cererea nr. 9247/03). În acelaşi timp, Articolul 1 al Protocolului nr. 1 la Convenţia Europeană pentru Protecţia Drepturilor Omului este aplicabil proprietăţii intelectuale, inclusiv dreptului de autor.
81. Drepturile patrimoniale exclusive şi dreptul la remuneraţie, prevăzute de
lege în privinţa operelor, cu excepţia unor drepturi similare prevăzute în privinţa operelor de artă aplicată, se protejează pe tot timpul vieţii autorului şi timp de 70 de ani după deces, începând cu 1 ianuarie al anului următor celui al decesului autorului, dacă prezentul articol nu prevede altfel (art. 23 din Legea privind dreptul de autor şi drepturile conexe). Drepturile patrimoniale asupra operei audiovizuale se protejează timp de 70 de ani, începând cu 1 ianuarie al anului următor celui al decesului ultimului dintre următorii coautori:
a) realizatorul principal (regizorul-scenograf);
b) autorul scenariului (scenaristul);
c) autorul dialogului;
d) compozitorul – autorul operei muzicale (cu sau fără text) special create pentru această operă audiovizuală. Drepturile patrimoniale asupra unei opere anonime sau apărute sub pseudonim, cu excepţia celei de artă aplicată, se protejează timp de 70 de ani, începând cu 1 ianuarie al anului următor celui al publicării legale a operei. Dacă autorul unei opere anonime sau apărute sub pseudonim îşi dezvăluie identitatea sau dacă identitatea lui, în decursul acestei perioade, devine cunoscută, se aplică prevederile menţionate supra. Drepturile patrimoniale asupra operei create în copaternitate, cu excepţia operei de artă aplicată, se protejează pe parcursul întregii vieţi a fiecăruia dintre coautori şi timp de 70 de ani, începând cu 1 ianuarie al anului următor celui al decesului ultimului coautor supravieţuitor. Termenele de protecţie a drepturilor patrimoniale asupra operelor colective se stabilesc în conformitate cu prevederile art. 23 alin.(4) din Legea privind dreptul de
autor şi drepturile conexe. Dacă opera a fost publicată în volume, serii, ediţii sau episoade şi termenul de protecţie a dreptului de autor începe din momentul, când opera a fost adusă legal la cunoştinţa publicului, termenul de protecţie va fi calculat pentru fiecare dintre aceste componente. Drepturile patrimoniale asupra operei de artă aplicată se protejează timp de 25 de ani de la data creării ei.
82. Se va avea în vedere că Codul civil (redacţia din 26.12.1964) prevedea că
dreptul de autor acţionează pe tor timpul vieţii autorului şi în decurs de 25 de ani după moartea lui. Legea privind dreptul de autor nr. 293/23.11.94 prevedea că dreptul de autor
este valabil pe tot parcursul vieţii autorului, plus 50 de ani după deces, iar, începând cu 23.09.2005, art. 17 al ultimii legi a fost modificat, cifra 50 fiind înlocuită cu 70. Pentru operele, a căror protecţie nu a expirat la data de 23.09.2005, se va calcula termenul de 70 de ani. Dacă termenul de protecţie de 50 de ani a expirat până la data de 23.09.2005, asupra acestor opere nu poate fi aplicat termenul de 70 de ani.
Totodată, se va reţine că prin Legea nr.139 din 02.07.2010, a fost majorat termenul de protecţie asupra operei audiovizuale de la 50 la 70 de ani, după decesul ultimului dintre coautori. Astfel, pentru toate operele, cu excepţia operelor de artă aplicată (a căror
protecţie este de 25 de ani), durata protecţiei dreptului de autor va fi de 70 de ani, după decesul autorului sau a ultimului dintre coautori.
83. Prevederile art.23 din Legea privind dreptul de autor şi drepturile conexe
se vor aplica tuturor operelor, al căror termen de protecţie, calculat în conformitate cu prevederile legii anterioare, nu a expirat înainte de intrarea în vigoare a prezentei legi. Dacă la intrarea în vigoare a prezentei legi se extinde termenul de protecţie a drepturilor patrimoniale exclusive ale autorului operei sau termenul de protecţie a dreptului său la o remuneraţie echitabilă, valorificarea acestei opere în perioada dintre data de expirare a termenului de protecţie, calculat conform legii anterioare, şi data de intrare în vigoare a prezentei legi se va considera valorificare liberă. Valorificarea liberă a operei menţionată la art. 70 alin.(2), este permisă pe o perioadă de un an de la intrarea în vigoare a prezentei legi, în aceeaşi măsură în care opera era valorificată până la data intrării în vigoare a acesteia. Prevederile art. 70 alin.(3) se aplică operelor pentru care, până la data intrării în vigoare a prezentei legi, au fost efectuate pregătiri efective şi serioase, în vederea valorificării, cu condiţia ca aceste opere să fie valorificate numai în limitele pregătirilor respective. Orice traduceri, adaptări şi alte transformări ale operelor, efectuate pe parcursul perioadei menţionate la art. 70 alin.(2), se vor considera efectuate cu permisiunea autorului. Dacă aceste traduceri, adaptări sau transformări sunt folosite după intrarea în vigoare a prezentei legi, titularii dreptului de autor asupra
operelor originale au dreptul la o remuneraţie echitabilă. Se va avea în vedere că dacă termenul de protecţie a drepturilor patrimoniale asupra operei în ţara de origine este mai mare decât termenele de protecţie prevăzute de prezenta lege, se aplică normele prezentei legi, iar dacă acest termen este mai mic, se aplică normele legislaţiei ţării de origine. Remuneraţia pentru valorificarea operelor intrate în domeniul public şi a expresiilor folclorice
84. La expirarea termenului de protecţie a drepturilor patrimoniale, opera intră
în domeniul public. Operele intrate în domeniul public pot fi valorificate liber, cu condiţia de respectare a drepturilor morale ale autorilor şi ale altor titulari de drepturi, precum şi de achitare a remuneraţiei, în conformitate cu art.47din Legea privind dreptul de autor şi drepturile conexe. Drepturile morale ale autorului sunt protejate pe un termen nelimitat. După decesul autorului, protecţia drepturilor sale morale este exercitată de către moştenitori şi de organizaţiile abilitate, în modul corespunzător să asigure protecţia drepturilor autorilor. Astfel de organizaţii asigură protecţia drepturilor morale ale autorilor şi în cazul când aceştia nu au moştenitori sau în cazul de stingere a dreptului lor de autor.
În conformitate cu art. 47 din Legea privind dreptul de autor şi drepturile
conexe, pentru valorificarea operelor intrate în domeniul public şi a expresiilor folclorice, urmează a fi achitată remuneraţie. Aceasta se va achita pentru:
a) interpretarea publică şi comunicarea publică a unor asemenea opere
muzicale şi a expresiilor folclorice muzicale; b) revânzarea unor asemenea opere originale de artă şi a expresiilor folclorice artistice.
Remuneraţia se achită organizaţiei de gestiune colectivă a drepturilor
patrimoniale, care îi reprezintă pe autorii şi pe alţi titulari ai dreptului de autor.
85. Pentru stabilirea cuantumului remuneraţiei prevăzute la alin.(1) din
prezentul articol şi pentru soluţionarea eventualelor litigii, în legătură cu achitarea acesteia, se aplică mutatis mutandis:
а) prevederile art.50 – în cazul acţiunilor specificate la alin.(1) lit.a) din
articolul 47 din lege; b) prevederile art.20 alin.(1) – în cazul acţiunii specificate la alin.(1) lit.b) din articolul 47 din lege. Instanţele vor lua act de faptul că, Legea privind dreptul de autor şi drepturile conexe nr. 293/23.11.94 nu conţinea prevederi referitoare la încasarea remuneraţiei pentru valorificarea bunurilor intrate în domeniul public. Organizaţiile de gestiune colectivă a drepturilor de autor sunt în drept să pretindă încasarea remuneraţiei pentru valorificarea operelor din domeniul public numai din momentul intrării în vigoare a Legii nr. 139/07.02.2010, indiferent de faptul, dacă opera a intrat în domeniul public anterior sau ulterior intrării în vigoare a legii nominalizate.
Conţinutul drepturilor conexe
86. Drepturile conexe reprezintă drepturi de proprietate intelectuală, altele
decât drepturile de autor, de care beneficiază interpreţiipentru propriile interpretări,
producătorii de fonograme şi producătorii de videograme pentru propriile înregistrări şi organizaţiile de difuziune prin eter sau prin cablu pentru propriile emisiuni şi programe. Pentru apariţia şi exercitarea drepturilor conexe, nu este necesară respectarea vreunei formalităţi. În absenţa unei probe contrare, persoana fizică sau juridică, al cărei nume sau denumire apare în mod obişnuit pe o imprimare a interpretării, pe o fonogramă, videogramă sau pe o imprimare a unei emisiuni, se consideră interpret, producător de fonogramă sau videogramă, respectiv, organizaţie de difuziune prin eter sau prin cablu.
87. Instanţele de judecată vor reţine că, din toate categoriile de subiecţi ale
drepturilor conexe,doar interpreţii beneficiază de drepturi morale. Prin interpret se va înţelege actorul, cântăreţul, muzicianul, dansatorul, dirijorul sau oricare altă persoană care prezintă, recită, cântă, joacă, dansează sau interpretează în orice alt mod o operă, expresii folclorice sau spectacole de orice fel, inclusiv de varietăţi, folclorice, de circ, de păpuşi ori de marionete.
Interpretul va beneficia de protecţie în conformitate cu Legea privind dreptul de autor şi drepturile conexe dacă:
interpretul este cetăţean al Republicii Moldova;
interpretarea a avut loc pe teritoriul Republicii Moldova;
c) interpretarea a fost imprimată pe o fonogramă sau videogramă, în conformitate cu prevederile alin.(5) art. 32 din lege; d) interpretarea nu este imprimată pe o fonogramă sau videogramă, dar este
inclusă într-o emisiune a organizaţiei de difuziune prin eter sau prin cablu, în conformitate cu prevederile alin.(6) art. 32 din lege. 88. La drepturile morale ale interpreţilor se referă:
a) dreptul la paternitate – dreptul de a se considera interpret şi de a cere o
atare recunoaştere, inclusiv prin comunicarea sau indicarea numelui său la fiecare
valorificare a interpretării sale, dacă prin prezenta lege nu sunt stabilite alte prevederi sau excepţii;
b) dreptul la nume – dreptul interpretului de a decide cum va figura numele
său la valorificarea interpretării (numele adevărat, pseudonimul sau anonim); c) dreptul la respectarea integrităţii interpretării – dreptul la protecţia interpretării sale contra oricărei denaturări, schimonosiri sau contra oricăror altor atingeri care pot prejudicia onoarea sau reputaţia interpretului (art. 33 alin. (1) din Legea privind dreptul de autor şi drepturile conexe).
Ca exemplu, ar putea fi utilizarea fără drept a unor secvenţe dintr-un film cu un actor ce reprezintă o personalitate istorică, pentru a susţine un mesaj electoral, reprezintă o modificare substanţială şi o deformare a interpretării actorului, prin deturnarea actului său artistic de la finalitatea pe care orice artist interpret o acceptă, implicit atunci când creează un rol – aceea, ca interpretarea să fie folosită exclusiv în scopuri artistice şi nu politice.
89. Interpretul beneficiază şi de drepturi patrimoniale, cum ar fi permiterea
sau interzicerea următoarelor acţiuni:
a) imprimarea interpretării sale încă neimprimate;
b) reproducerea imprimării interpretării sale;
c) distribuirea imprimării interpretării sale;
d) închirierea imprimării interpretării sale;
e) comunicarea publică prin eter sau prin cablu a interpretării sale, cu excepţia
cazului, când interpretarea este ea însăşi o interpretare televizată ori radiodifuzată sau este executată de pe o imprimare; f) punerea la dispoziţie în regim interactiv a interpretării sale imprimate.
90. Se reiterează faptul că ceilalţi subiecţi ai drepturilor conexe nu beneficiază
de protecţia drepturilor morale, ci doar de drepturi patrimoniale. La aceştia se atribuie:
Producătorul de fonograme, care este persoana fizică sau juridică, din a cărei iniţiativă şi pe a cărei responsabilitate, inclusiv financiară, se efectuează prima imprimare a sunetelor interpretării, a altor sunete ori a reprezentărilor de sunete. Producătorul de fonograme are dreptul exclusiv să permită sau să interzică următoarele acţiuni, în privinţa fonogramei sale:
reproducerea fonogramei;
distribuirea exemplarelor de fonogramă;
închirierea exemplarelor de fonogramă;
importul, în scop de distribuire, al exemplarelor de fonogramă, inclusiv al
exemplarelor executate cu consimţământul producătorului de fonograme;
e) punerea la dispoziţia publicului în regim interactiv a fonogramei;
f) adaptarea sau orice altă transformare a fonogramei.
Producătorul de videograme, careeste persoana fizică sau juridică, din a cărei iniţiativă şi pe a cărei responsabilitate, inclusiv financiară, este imprimată videograma (prima imprimare a unor imagini, însoţite sau nu de sunete, indiferent de faptul, dacă reprezintă sau nu o operă audiovizuală). Producătorul de videograme are dreptul exclusiv să permită sau să interzică următoarele acţiuni, în privinţa videogramei sale:
reproducerea videogramei;
distribuirea originalului sau a exemplarelor de videogramă;
închirierea exemplarelor de videogramă;
importul, în scop de distribuire, al exemplarelor de videogramă, inclusiv al
exemplarelor executate cu consimţământul producătorului de videograme;
e) punerea la dispoziţia publicului, în regim interactiv, a videogramei.
Organizaţia de difuziune prin eter sau prin cabludispune de dreptul exclusiv
de a permite sau a interzice:
imprimarea emisiunii;
reproducerea unei imprimări a emisiunii;
distribuirea imprimării emisiunii;
comunicarea publică prin eter sau prin cablu a emisiunii;
retransmiterea emisiunii;
comunicarea publică a emisiunii în locuri accesibile publicului cu plată
pentru intrare;
g) punerea la dispoziţia publicului în regim interactiv a imprimării emisiunii.
91. Drepturile producătorului de fonograme sau videograme se protejează în
conformitate cu prezenta lege, dacă:
a) producătorul de fonogramă sau videogramă este cetăţean al Republicii Moldova sau persoană juridică, cu sediul permanent în Republica Moldova;
b) fonograma sau videograma a fost publicată pentru prima dată în Republica
Moldova sau a fost publicată pe teritoriul ţării în decurs de 30 de zile de la data primei ei publicări în altă ţară. Drepturile organizaţiei de difuziune prin eter sau prin cablu se protejează în conformitate cu prevederile prezentei legi, dacă organizaţia respectivă are sediul permanent în Republica Moldova şi difuzează programe de la un transmiţător amplasat pe teritoriul Republicii Moldova. Excepţiile şi limitările dreptului de autor prevăzute la art.24-26 şi la art.28 ale Legii 139/2010 se aplică mutatis mutandisşi drepturilor conexe.
Transmiterea drepturilor conexe patrimoniale prin contract
92. Drepturile patrimoniale exclusive ale interpretului pot fi transmise altor
persoane, prin contract de cesiune sau de licenţă, în condiţiile art. 30-31 din Legea privind dreptul de autor şi drepturile conexe. În cazul în care un interpret a transmis sau a cesionat unui producător de fonograme, videograme sau de opere audiovizuale, dreptul său de închiriere, prevăzut la art. 33 alin.(2) lit.d), interpretul îşi păstrează dreptul la o remuneraţie echitabilă, asupra căreia părţile vor conveni de comun acord, pentru închirierea fonogramei, videogramei sau a operei audiovizuale ce conţine interpretarea sa. Acest drept este inalienabil şi se exercită exclusiv prin intermediul unei organizaţii de gestiune colectivă a drepturilor patrimoniale. Drepturile exclusive ale producătorilor de fonograme, producătorilor de videograme, ale organizaţiei de difuziune prin eter sau prin cablu pot fi transmise altor persoane, de asemenea, prin contract de cesiune sau licenţă.
93. Dacă există un Acord General (licenţă generală) privind dreptul de
interpretare publică a obiectelor de drepturi de autor și conexe prin intermediul oricărui dispozitiv, încheiat între o parte şi organizaţia de gestiune colectivă a drepturilor de autor şi conexe, fiind stabilit un termen de valabilitate al contractului, la expirarea acestuia, dacă este vădită nedorinţa de a prelungi acordul încheiat între părţi, partea contractantă nu poate fi impusă la prelungirea acordului încheiat, contrar voinţei sale, fiind prevăzută expres posibilitatea de a rezilia contractul, precum şi în virtutea principiului libertăţii contractuale. Dacă însă la expirarea acordului menţionat sau pe parcursul acţiunii acestuia există restanţe la încasarea remuneraţiei pentru drepturile de autor şi conexe, partea contractantă poate fi impusă la achitarea acestora, cu condiţia prezentării probelor pertinente.
Termenele de protecţie a drepturilor conexe
94. Drepturile interpretului se protejează timp de 50 de ani de la data
interpretării. Totuşi, dacă în această perioadă, imprimarea interpretării a fost legal
publicată sau comunicată public, drepturile interpretului se protejează timp de 50 de ani de la data efectuării celei mai vechi a respectivelor acţiuni. Drepturile interpretului la paternitate, nume şi la respectarea integrităţii interpretării se protejează pe un termen nelimitat. Drepturile producătorului de fonograme se protejează timp de 50 de ani de la data imprimării fonogramei. Totuşi, dacă în această perioadă fonograma a fost legal publicată sau comunicată public, drepturile menţionate se protejează timp de 50 de ani de la data efectuării celei mai vechi a respectivelor acţiuni. Drepturile producătorului de videograme se protejează timp de 50 de ani de la data imprimării videogramei. Totuşi, dacă în această perioadă videograma a fost legal publicată sau comunicată public, drepturile producătorului de videograme se protejează timp de 50 de ani de la data efectuării celei mai vechi a respectivelor acţiuni. Drepturile organizaţiei de difuziune prin eter sau prin cablu se protejează timp de 50 de ani de la prima difuzare a emisiunii de către asemenea organizaţie.
95. Termenele de protecţie menţionate încep să curgă de la 1 ianuarie al
anului următor celui în care a avut loc acţiunea cu semnificaţie juridică, în temeiul căreia se calculează termenul. Dacă termenul de protecţie a drepturilor patrimoniale asupra unui obiect al drepturilor conexe în ţara de origine este mai mare decât termenele de protecţie prevăzutedelegea Republicii Moldova, se aplică normele legii Republicii Moldova, iar dacă acest termen este mai mic, se aplică normele legislaţiei ţării de origine. Drepturile conexe trec, în limitele părţii rămase a termenelor de protecţie prevăzute la art. 39 alin.(1)–(4), la succesorii în drepturi ai interpretului, producătorului de fonograme, producătorului de videograme şi ai organizaţiei de difuziune prin eter sau prin cablu.
Drepturile producătorilor bazelor de date 96. Bazele de date care, prin alegerea sau dispunerea elementelor, constituie o creaţie intelectuală proprie a autorului, sunt protejate ca atare de dreptul de autor. Niciun alt criteriu nu se aplică, pentru a determina, dacă bazele de date pot beneficia de această protecţie. Prin bază de date se va înţelege o compilaţie de date sau de alte materiale, indiferent dacă acestea sunt sau nu protejate de dreptul de autor sau de drepturile conexe, atât în formă mecanolizibilă, cât şi în altă formă, aranjate sistematizat ori metodic şi accesibile prin mijloace electronice sau de alt gen (art. 3 din Legea privind dreptul de autor şi drepturile conexe). În sensul Directivei Parlamentului European şi a Consiliului nr. 96/9/CE din11 martie 1996 privind protecţia juridică a bazelor de date, „bază de date” înseamnă o culegere de opere, de date sau de alte elemente independente, dispuse sistematic sau metodic şi accesibile în mod individual prin mijloace electronice sau de altă natură. Protecţia prevăzută prin prezenta directivă nu se aplică programelor de calculator utilizate la realizarea sau pentru funcţionarea bazelor de date accesibile prin mijloace electronice.
97. Producătorul unei baze de date care dovedeşte că a făcut o investiţie
substanţială din punct de vedere calitativ şi/sau cantitativ, în obţinerea, verificarea
sau prezentarea conţinutului ei, are dreptul să interzică extragerea şi/sau reutilizarea conţinutului integral sau a unei părţi substanţiale, evaluate calitativ şi/sau cantitativ, a acelei baze de date. Prin extragerese va avea în vedere transferul permanent sau temporar al conţinutului integral sau al unei părţi substanţiale a conţinutului bazei de date, pe un alt suport, prin orice mijloace sau în orice formă. Reutilizarea presupune orice mod, prin care este pus la dispoziţia publicului
conţinutul integral sau o parte substanţială a acestui conţinut al bazei de date, prin distribuirea de copii, prin închiriere, prin transmitere on-line sau prin alte moduri de transmitere.
98. Se va reţine că prima vânzare a unei copii de pe o bază de dat,e pe
teritoriul Republicii Moldova, de către titularul dreptului sau cu consimţământul
acestuia, are ca efect epuizarea dreptului de control asupra revânzării copiei respective. Beneficiari de protecţia drepturilor producătorilor de date sunt producătorii sau titularii dedrepturi:
- Persoane fizice – cetăţeni ai Republicii Moldova sau care au domiciliu permanent pe teritoriul Republicii Moldova. Atunci când o bază de date este creată în comun de către mai multe persoane fizice, drepturile exclusive sunt deţinute în comun de aceste persoane. - Persoane juridice, constituite în conformitate cu legislaţia Republicii Moldova, având sediul înregistrat, organele de conducere sau locul principal de desfăşurare a activităţii pe teritoriul Republicii Moldova. În cazul în care o asemenea persoană juridică are doar sediul pe teritoriul Republicii Moldova, activitatea sa trebuie să aibă o legătură reală şi continuă cu economia Republicii
Moldova. Producătorul unei baze de date poată să transmită drepturile sale prin contract de licenţă. 99. Utilizatorul legal al bazei de date, care este pusă la dispoziţia publicului în orice mod, poate fără consimţământul producătorului bazei de date să extragă şi/sau să reutilizeze o parte substanţială din conţinutul acesteia, în următoarele cazuri:
a) la extragerea în scopuri personale a conţinutului unei baze de date neelectronice;
b) la extragerea în scopuri de studiu sau de cercetare, cu condiţia de a indica
sursa şi în măsura justificată de scopul necomercial urmărit;
c) la extragerea şi/sau reutilizarea în scop de asigurare a securităţii publice ori
în scop de asigurare a derulării şi reflectării adecvate a procedurilor parlamentare, administrative sau judiciare. 100. Termenul de protecţie a drepturilor producătorilor bazelor de date este de 15ani, începând cu 1 ianuarie al anului următor celui de finalizare a bazei de date. În cazul în care baza de date este pusă la dispoziţia publicului în orice mod, înainte de expirarea perioadei menţionate, termenul de protecţie a dreptului producătorului bazei de date expiră după 15 ani calculaţi, începând cu 1 ianuarie al anului următor celui, când baza de date a fost pusă pentru prima dată la dispoziţia publicului. Orice modificare substanţială, evaluată în mod calitativ sau cantitativ, a conţinutului unei baze de date, inclusiv orice modificare substanţială, rezultând din acumularea de adăugări, de suprimări sau de modificări succesive care ar conduce la concluzia că este vorba despre o nouă investiţie substanţială, evaluată în mod calitativ sau cantitativ, permite atribuirea unei durate de protecţie proprii bazei care rezultă din această investiţie.
Acţiuni în judecată privind încălcarea dreptului de autor şi conexe 101. În cadrul procedurilor judiciare iniţiate în privinţa încălcării dreptului de autor, a drepturilor conexe sau a altor drepturi protejate de lege, persoanele
specificate la art.55 alin.(2) din Legea privind dreptul de autor şi drepturile conexe, pot solicita instanţelor de judecată sau altor organe competente, după caz:
- recunoaşterea drepturilor lor;
- constatarea încălcării acestora;
- repararea prejudiciului prin stabilirea unor despăgubiri.
102. Pentru stabilirea existenţei unei încălcări a dreptului de autor şi conexe,
instanţa urmează să verifice:
1) dacă cazul invocat de violare nu cade sub incidenţa excepţiilor prevăzute
de art. 26-29 din Legea privind dreptul de autor şi drepturile conexe;
2) dacă există sau nu un contract între titularul de drepturi şi persoanele care
au valorificat creaţiile autorului;
3) dacă corespunde modul de valorificare realizat de utilizator cu conţinutul
contractului şi cu cerinţele legale;
4) alte circumstanţe de fapt şi de drept ce pot avea importanţă pentru
soluţionarea justă a cauzei.
103. Instanţa de judecată, la stabilirea despăgubirii, va ţine cont de
a) restabilirii situaţiei existente până la violarea dreptului şi a încetării acţiunilor care comportă violarea dreptului sau creează pericolul violării lui;
b) recuperării pierderilor, inclusiv a beneficiului ratat, suportate de partea
lezată;
c) perceperii profitului obţinut ilegal de persoana care a violat drepturile;
d) achitării unei compensaţii de la 500 până la 500000 lei pentru dreptul
încălcat. Se va avea în vedere că stabilirea despăgubirii sub formă de taxe forfetare e posibilă, atunci când violatorul a comis încălcarea neintenţionat.
104. Pentru violarea drepturilor morale, autorul sau titularul drepturilor
conexe are dreptul să ceară, prin judecată, de la persoana care le-a violat:
a) introducerea rectificărilor cuvenite în operă şi publicarea în presă sau
anunţarea într-un alt mod despre restabilirea dreptului violat;
b) interzicerea publicării operei sau îndeplinirea cerinţei de a înceta distribuirea ei şi de a confisca exemplarele publicate;
c) repararea materială a prejudiciului moral.
Instanţele de judecată vor aplica măsurile, procedurile şi remediile prevăzute în capitolul IX din Legea 139/2010, într-o manieră corectă şi echitabilă, astfel încât să nu fie excesiv de dificile sau costisitoare şi să nu impună limite de timp exagerate sau tergiversări neprevăzute. Aplicarea acestor măsuri, proceduri şi remedii va fi una eficientă şi proporţionată, nu va crea obstacole în calea comerţului legal şi va oferi protecţie împotriva folosirii lor abuzive.
Termenele de examinare a litigiilor privind dreptul de autor şi conexe
105. Litigiile privind dreptul de autor şi conexe urmează a fi examinate într-
un termen rezonabil. Potrivit jurisprudenţei Curţii Europene a Drepturilor Omului (a se vedea Manualul judecătorului pentru cauze civile, Chişinău, 2013, pag. 34- 42), pentru aprecierea termenului rezonabil, sunt relevante 4 criterii:
- complexitatea cauzei;
- conduita părţilor în proces;
- conduita autorităţilor naţionale competente;
- importanţa cauzei pentru cei interesaţi.
Astfel, examinarea cauzei civile privind încălcarea drepturilor de autor timp de 5 ani şi 7 luni a fost considerată de Curtea Europeană drept încălcare a art. 6.1 al Convenţiei, şi anume a termenului rezonabil de examinare a cauzei (a se vedea
cauza Cuzin v. Rusia, hotărârea CtEDO din 09.06.2005).
Executarea hotărârilor ce vizează dreptul de autor şi a drepturilor conexe 106. Hotărârile judecătoreşti, pronunţate în baza Legii privind dreptul de autor şi drepturile conexe, pot fi puse în executare ca şi alte categorii de hotărâri, atunci când devin definitive. Totodată, în virtutea art. 68 alin. (3) din Legea privind dreptul de autor şi drepturile conexe, hotărârile judecătoreşti privind încasarea remuneraţiei vor fi executate imediat după pronunţare, dacă instanţa va considera aceasta necesar. Această normă, însă, nu este aplicabilă din 07.03.2012, când a fost exclus art. 257 CPC RM. Dacă litigiul s-a rezolvat prin mediere, fiind încheiată o tranzacţie, în afara procesului civil şi aceasta nu a fost executată benevol, pentru a fi executată silit, tranzacţia poate fi, după caz:
a) confirmată de către instanţa de judecată, în condiţiile Codului de procedură
civilă; sau
b) învestită cu formulă executorie de către notar, în condiţiile stabilite de lege,
dacă a fost încheiată între persoane juridice (art.33 alin. (2) din Legea nr. 137/03.07.2015 cu privire la mediere). Cererea privind confirmarea tranzacţiei se examinează în regim de urgenţă, în cel mult 15 zile lucrătoare de la data depunerii acesteia (art. 39 alin. (4) din aceeaşi lege). Dacă litigiul privind drepturile de autor şi conexe s-a soluţionat în arbitraj, partea care a avut câştig de cauză va sesiza Judecătoria Comercială de Circumscripţie cu cerere privind eliberarea titlului de executare silită a hotărârii arbitrale. 107. Se abrogă Hotărârea Plenului Curţii Supreme de Justiţie a Republicii Moldova nr. 32 din 1998 „Cu privire la practica aplicării de către instanţele judecătoreşti a unor prevederi ale legislaţiei despre dreptul de autor şi drepturile conexe”.
Chişinău 25 aprilie 2016 nr. 1
Mai multe de la Victor Baciu
Dreptul Afac
Criminoll
Legea Fundamentalc483 Pentru Republica Federala Germania Din 23 Mai 1949
Case of Editorial Board of Pravoye Delo and Shtekel v. Ukraine - [Romanian Translation] by the Coe Human Rights Trust Fund
Dreptul UE - instituții, tratate, organizații.docx

References: articolul 5
 articolul 8
 articolul 5
 Articolul 1

articolul 47
 articolul 47